Kerajaaan jangka hasil cukai melebihi RM139 bilion

UCAPAN… Menteri Kewangan Tengku Datuk Seri Zafrul Tengku Abdul Aziz menyampaikan ucapan pada MajlisSambutan Hari Hasil 2022 di Menara Hasil semalam. • Foto BERNAMA

CYBERJAYA: Kerajaan menjangkakan kutipan hasil cukai akan kembali kepada paras sebelum pandemik Covid-19, sama ada memenuhi atau melebihi sasaran kutipan cukai berjumlah RM139 bilion tahun ini, kata Perdana Menteri Datuk Seri Ismail Sabri Yaakob.

Beliau berkata, bagi menyokong hasrat ini, Lembaga Hasil Dalam Negeri melalui pengurusannya perlu merangka pelbagai strategi jangka pendek dan sederhana untuk mencapai sasaran kutipan yang ditetapkan, dan dalam masa yang sama mengekalkan prestasi yang baik pada masa hadapan.

“Ini termasuklah mengenal pasti sektor ekonomi baharu dan melaksanakan undang-undang percukaian dengan telus, berkesan dan cekap.

“Secara tidak langsung, usaha ini akan meningkatkan kepercayaan Keluarga Malaysia dan memastikan pembayar cukai melaksanakan tanggungjawab masing-masing,” katanya berucap merasmikan Majlis Sambutan Hari Hasil ke-26 di Menara Hasil Cyberjaya, semalam.

Teks ucapan beliau dibacakan Menteri Kewangan Tengku Datuk Seri Zafrul Abdul Aziz.

Bagi 2021, beliau menjelaskan hasil cukai meningkat sebanyak 17 peratus berbanding tahun 2020, kepada lebih RM140 bilion, manakala Keluaran Dalam Negara Kasar (KDNK) pula meningkat sebanyak 3.1 peratus berbanding penguncupan sebanyak 5.6 peratus pada 2020.

Sementara itu, Ismail Sabri berkata, kerajaan juga akan melaksanakan Nombor Pengenalan Cukai (TIN) dan Sijil Pematuhan Cukai (TCC) untuk meningkatkan kecekapan dan ketelusan pengumpulan hasil negara.

Sehubungan itu, mulai 2023 semua peniaga yang ingin mendapatkan projek dengan kerajaan perlu mempunyai TCC sebagai salah satu syarat utama, kata Perdana Menteri.

Bagi menambah baik pasaran buruh negara dan memperkasa sektor perniagaan pula, katanya Kementerian Kewangan (MoF) akan melaksanakan reformasi fiskal, yang melibatkan usaha ke arah sistem percukaian yang lebih cekap dan telus melalui pelbagai sesi libat urus.

“Ke arah ini, kerajaan akan membentangkan Akta Tanggungjawab Fiskal bagi meningkatkan tadbir urus, akauntabiliti dan ketelusan pengurusan fiskal negara,” katanya.

Ini termasuk merencana Strategi Hasil Jangka Sederhana (MTRS) yang menekankan sasaran pendapatan yang jelas, sejajar dengan amalan global terbaik, serta sistem cukai yang lebih telus, adil dan saksama berlandaskan penggunaan data raya,” jelas Perdana Menteri.

Dalam pada itu, beliau menzahirkan keyakinan mengenai unjuran KDNK bagi tahun 2022 dengan ekonomi negara dijangka mencatatkan pertumbuhan sebanyak 5.5 hingga 6.5 peratus, selari dengan unjuran oleh Tabung Kewangan Antarabangsa (IMF) iaitu 5.7 peratus dan Bank Dunia (5.8 peratus).

“Ini akan didorong oleh Bajet 2022 yang mengembang, pemulihan aktiviti ekonomi dan sosial, penyambungan semula projek dengan kesan pengganda yang tinggi, serta permintaan luar yang kukuh akan terus memacu pertumbuhan,” katanya.

Pada majlis berkenaan, sebanyak 10 entiti perniagaan turut dianugerahkan Anugerah Pembayar Cukai Terbaik Tahun 2021, antaranya Perodua Sales Sdn Bhd, Hong Leong Bank Bhd, YTY Industry Sdn Bhd dan Nestle Products Sdn Bhd.

— Bernama

See author's posts


Wong Soon Koh tidak ikhlas

KUCHING: Timbalan Ketua Menteri, Tan Sri Dr. James Masing berkata beliau sudah lama menjangkakan penubuhan Parti Sarawak Bersatu (PSB) ekoran kritikan Presidennya, Dato’ Sri Wong Soon Koh ke atas Gabungan Parti Sarawak (GPS) dewasa ini.

“Apabila Parti Rakyat Bersatu (UPP) ditubuhkan, saya sudah membantah kerana ia akan menjejaskan perpaduan parti di Sarawak.

“Itu semasa zaman Barisan nasional. Selepas pilihan raya umum ke-14 (PRU14), kita menjadi GPS. Tetapi, beberapa rakan seperjuangan saya di dalam GPS berfikir komen saya adalah tidak perlu dan mengkritik saya.“Saya memang tahu UPP atau Parti Sarawak Bersatu (PSB) tidak baik untuk perpaduan rakyat di Sarawak.

“Soon Koh memang tidak ikhlas dan beliau tidak berbuat apa-apa untuk membantu penduduk di Bawang Assan walaupun sudah mewakili kawasan tersebut selama 29 tahun.

“Walaupun Soon Koh memberitahu beliau menyokong Ketua Menteri, saya masih tidak percaya beliau. Sekarang, belangnya sudah muncul dan saya bersimpati dengan mereka yang percaya dengan Soon Koh,” kata Masing.

Oleh Connie Chieng

See author's posts


Ever Given dibenarkan belayar semula

ISMAILIA: Kapal kontena MV Ever Given yang terkandas di Terusan Suez pada Mac lalu akan dibenarkan belayar semula pada 7 Julai ini selepas penyelesaian formal dicapai berhubung pertikaian pampasan.

Wakil firma undang-undang yang berpangkalan di London, Stann Marine, Faz Peermohamed dalam satu kenyataan mengesahkan persiapan sedang dijalankan bagi pelepasan kapal berkenaan.

“Persiapan untuk pelepasan kapal akan dibuat dan acara sebagai simbolik perjanjian akan diadakan di markas Otoritas di Ismailia,” katanya memetik media antarabangsa.

Sementara itu, penguasa Terusan Suez (SCA) dalam satu kenyataan memaklumkan satu upacara akan diadakan pada Rabu sebagai menandakan pemeteraian perjanjian.

Bagaimanapun, kenyataan berkenaan tidak memaklumkan jumlah sebenar pampasan yang dibayar.

Ketua SCA, Osama Rabie berkata terusan itu akan menerima kapal tunda sekitar 75 tan sebagai sebahagian daripada penyelesaian.

Kapal kargo MV Ever Given dengan berat muatan 199,000 ton tersekat di Terusan Suez pada 23 Mac lalu akibat ditiup angin kencang.

Kapal milik syarikat Jepun, Shoei Kisen Kaish itu tersekat secara menyerong merintangi terusan, menutup laluan perdagangan global dari kedua-dua arah, timur dan selatan.

Ia menyebabkan kesesakan lalu lintas ke atas lebih 200 kapal di kedua-dua hujung terusan sepanjang 193 kilometer (km) dan menyebabkan kelewatan penghantaran minyak dan produk lain.

Akibat insiden tersebut, Mesir dilaporkan mengalami kerugian di antara AS$12 juta (RM37 juta)

dan AS$15 juta (RM46.3 juta) setiap hari sepanjang laluan itu ditutup.-AFP

See author's posts


Pesta Benak Sri Aman kembali lagi

MENARIK… Para pengunjung tempatan menikmati keindahan benak di Tebingan Sungai Sri Aman, petang semalam.

HANYA tinggal beberapa minggu lagi untuk Pesta Benak Sri Aman 2022 kembali membuka tirainya semenjak ditangguh selama dua tahun ekoran penularan Covid-19.

Penantian selama dua tahun ini sudah tentunya membuatkan ramai penduduk tidak sabar untuk menyaksikan kemeriahan sambutan meski pun ancaman Covid-19 masih belum berakhir sepenuhnya.

Seorang pesara guru, Kulok Laga, 62, ketika ditemui berkata acara regata adalah kunci utama kemeriahan sambutan Pesta Benak Sri Aman dan sentiasa dinanti-nantikan penduduk di sekitar Simanggang.

“Selain regata, acara lain seperti Ratu Pelancongan Benak, bina dadan dan pameran oleh agènsi kerajaan juga menjadikan tarikan untuk penduduk di sini termasuk di seluruh Sarawak yang datang ke bandar ini.

“Malah, penganjuran Bazar Ria yang menawar pelbagai produk menarik dan jarang didapati di Sri Aman amat menarik dalam kalangan penduduk,” katanya.

Justeru, beliau berharap agar pameran berkaitan hidupan liar dapat dianjurkan pada sambutan Pesta Benak Sri Aman akan datang demi memberi kesedaran terhadap penduduk setempat mengenai pentingnya usaha memelihara hidupan itu.

“Jika boleh sambutan Pesta Benak Sri Aman akan datang dapat menganjurkan aktiviti yang baharu atau menarik daripada aktiviti-aktiviti yang lain seperti pertanian atau pameran haiwan peliharaan.

“Kakitangan Jabatan Perhilitan juga boleh mempamerkan spesies haiwan yang dilindungi, tidak boleh ditangkap atau dibunuh demi memberi kesedaran terhadap penduduk setempat yang masih mengambil remeh akan hal tersebut,” katanya.

Tinjauan Utusan Sarawak di beberapa premis perniagaan seperti hotel dan restoran di sekitar bandar ini kini sedang membuat persiapan terakhir bagi menerima kehadiran para pengunjung bukan sahaja dari seluruh Sarawak malah berupaya menarik pelancong dari Sabah, Semenanjung Malaysia dan luar negara.

“Sambutan Pesta Benak kali ini sudah pastinya akan menarik kehadiran ribuan pengunjung dengan tempat penginapan serta restoran tempatan dalam bandar ini perlu bersedia untuk menantikan ketibaan mereka.

“Oleh demikian, kebersihan premis amat perlu diutamakan bagi menjaga imej sambutan Pesta Benak Sri Aman untuk kali ini,” kata Pengarah Restoran Tandang Sari Sri Aman iaitu Abdillah Ahmad, 42.

Sementara itu, penyambut tetamu di Hotel Theatre Inn, Chrisley Manjan, 24, memberitahu pihaknya sudah pun menerima tempahan penuh daripada pengunjung semenjak empat bulan lepas bagi sepanjang tempoh sambutan kali ini.

“Dengan demikian, sebuah perancangan hendaklah di rangka terlebih dahulu bagi memastikan kemudahan yang sedia ada mencukupi dan memenuhi keperluan para pelanggan kami,” katanya.

Seorang lagi  penduduk yang  bertugas sebegai guru iaitu Nurzihan, 43, menegaskan bahawa perlunya sikap waspada para pengunjung terhadap ancaman Covid-19 ketika menyaksikan temasya itu nanti.

“Adalah wajib untuk kita menjaga diri dan orang lain dengan mengamalkan pemakaian pelitup muka ketika menyaksikan Pesta Benak nanti dan tidak alpa dengan menganggap Covid-19 sudah tiada.

” Lagi pun penjagaan kesihatan anak-anak kecil adalah tanggungjawab ibu bapa. Sekiranya, tempat adalah terlalu sesak atau terlalu ramai maka tidak perlulah membawa anak-anak ke lokasi itu,” katanya.

Pesta Benak 2022 kali ini akan berlangsung selama tiga hari bermula dari 9 hingga 11 September  depan dengan kali terakhir temasya itu diadakan pada 2019.

Oleh NOELEEN P.R.

See author's posts


AFPN lancar ‘Agrolink Information Toolbox’

KUALA LUMPUR: Neksus Produktiviti Agro-Makanan (AFPN) yang disokong sepenuhnya oleh Perbadanan Produktiviti Malaysia (MPC) dengan kerjasama Kolej Universiti Tunku Abdul Rahman mengadakan prapelancaran Agrolink Malaysia Information Toolbox secara maya.

Ia merupakan pusat sehenti digital untuk membantu perniagaan pertanian mengakses maklumat dan menyediakan bantuan dari segi pembangunan produktiviti dan membina kesalinghubungan dalam rantaian bekalan agro-makanan.

Ketua Pengarah MPC, Datuk Abdul Latif Abu Seman dalam kenyataan hari ini berkata: “Data tidak hanya meningkatkan pengetahuan kita dan membuka peluang baharu, tetapi turut memperluaskan sumber agar keupayaan dapat dimanfaatkan bagi mempertingkatkan pencapaian sedia ada.”

Pandemik COVID-19 membuktikan subsektor agro-makanan di negara ini terjejas dan memerlukan penglibatan segera dalam kalangan pihak yang terlibat.

Walaupun rantaian bekalan agro-makanan terjejas akibat Perintah Kawalan Pergerakan, permintaan terhadapnya terus meningkat.

Beliau berkata, untuk memudahkan tindakan pemulihan ini, sistem penyebaran maklumat yang holistik dan tepat merangkumi keseluruhan rantaian ekosistem pertanian sedia ada yang kukuh, diperlukan untuk menyokong dan mengekalkan pertumbuhan pada masa depan.

“Portal maklumat secara dalam talian ini menyediakan data yang telus kepada seluruh rakyat Malaysia.  Contoh utama bagaimana aspirasi Pelan Tindakan Produktiviti Malaysia ini direalisasikan adalah dengan menangani cabaran teknologi dan pendigitalan menerusi kerjasama di antara agensi kerajaan, akademia dan pemain industri,” katanya. – Bernama

See author's posts


Ikan Patin Batang Ai tembusi pasaran Kuala Lumpur

LUBOK ANTU: Ikan ‘Patin Perak’ dari Tasik Batang Ai adalah makanan istimewa terbaharu dari Sarawak ke Kuala Lumpur dan dijual pada harga RM130 sekilogram.

Timbalan Ketua Menteri Datuk Amar Douglas Uggah berkata, perkara itu menunjukkan bahawa negeri ini mempunyai banyak potensi untuk pasaran luar.

Beliau menyatakan demikian pada Program Pertanian AgriCOP atau Pertanian Komuniti Pertanian negeri di Stadium Sukan Lubok Antu di sini, kelmarin.

“Sarawak sekarang sudah menjual ikan tilapia Batang Ai ke pasar Singapura dan Ketua Menteri Datuk Patinggi Abang Johari Tun Openg sendiri adalah penyokong kuat ikan tilapia kita.

“Selain itu, negeri juga masih berpotensi untuk melakukan lebih banyak projek pembudayaan sangkar ikan di Tasik Empangan Bakun dan Murum yang belum pernah kita lakukan,” katanya.

Beliau yang juga Menteri Pemodenan Pertanian, Tanah Adat dan Pembangunan Wilayah turut menyatakan bahawa Lembaga Penyatuan dan Pemulihan Tanah Sarawak (SALCRA) di Batang Ai akan berusaha menghasilkan makanan ikan dan ikan goreng untuk menopang industri ini.

Mengulas mengenai aktiviti AgriCOP, Uggah berkata pihaknya mempromosikan pelbagai program Jabatan Pertanian negeri ke arah memperkasakan masyarakat untuk menjadi petani, penternak dan nelayan moden.

“Ketua Menteri ingin sektor ini, yang diperuntukkan dengan anggaran pembangunan RM797 juta tahun ini diubah menjadi moden dengan menggunakan teknologi tinggi untuk memungkinkan produktiviti dan pendapatan yang lebih baik.

“Ini adalah jalan maju bagi Sarawak untuk mencapai objektifnya untuk menjadi pengeksport makanan dan makanan bersih menjelang 2030.“Dia juga ingin para petani mempelbagaikan kegiatan mereka daripada hanya bergantung pada kelapa sawit atau lada yang sering mengalami harga naik dan turun di pasaran,” jelasnya.

Pada majlis itu Uggah mengumumkan peruntukan RM500,000 untuk lebih banyak program pertanian untuk Batang Ai.

Sementara itu, bercakap mengenai politik, Uggah yang merupakan Timbalan Presiden Parti Pesaka Bumiputera Bersatu (PBB) mendesak semua anggota partinya untuk memberikan sokongan penuh kepada Ahli Dewan Undangan Negeri (ADUN) Batang Ai tiga penggal Datuk Malcom Mussem dari parti komponen Gabungan Parti Sarawak (GPS) iaitu Parti Rakyat Sarawak.

Beliau dengan tegas menolak dakwaan bahawa ahli PBB akan mencabar Mussem dalam pilihan raya negeri yang akan datang.

Dalam ucapannya Mussem, beliau mengucapkan terima kasih kepada semua anggota parti komponen GPS di sini kerana sokongan berterusan mereka.

“Sesiapa yang ingin berjaya akan memerlukan sokongan kuat yang lain dan Batang Ai masih merupakan kubu kuat GPS dan akan tetap menjadi kubu GPS pada pilihan raya akan datang,” katanya.

Oleh Zarina Abdullah

See author's posts


KPM lanjut pengecualian sewaan kantin

KOTA BHARU: Kementerian Pendidikan (KPM) bersetuju melanjutkan pengecualian sewaan kantin bagi tempoh enam bulan bermula Januari hingga Jun 2022.

Menteri Kanan Pendidikan Datuk Dr. Radzi Jidin berkata, lanjutan pengecualian sewaan juga diberikan untuk tempoh yang sama bagi sewaan premis, kedai buku, koperasi, kedai dobi, mesin minuman air (vending machine) di sekolah di bawah KPM.

“Kita terima banyak permohonan pengusaha kantin sebelum ini yang meminta supaya diberi sekali lagi pengecualian sewaan kantin.

“Justeru, kita membuat keputusan untuk memberi pengecualian sewaan selama enam bulan termasuk premis-premis yang berada dalam sekitar sekolah,” katanya kepada pemberita selepas mengadakan lawatan pengoperasian sekolah di Sekolah Menengah Kebangsaan (SMK) Sultan Ismail, di sini semalam.

Terdahulu, Radzi mengadakan lawatan ke Sekolah Kebangsaan (SK) Zainab 1 dan SK Zainab 2 sempena pengoperasian sekolah di Kelantan bagi Penggal 3, 2021/2022.

Pada Julai tahun lepas, KPM memberi pengecualian sewaan kantin dan premis atau ruang bagi tempoh enam bulan hingga akhir 2021 akibat penutupan sekolah.

Seramai 1.18 juta murid bagi kumpulan A iaitu Johor, Kedah, Kelantan dan Terengganu memulakan sesi persekolahan hari ini bagi penggal ketiga, 2021/2022. Bagaimanapun, 31 sekolah di Johor yang dijadikan pusat pemindahan sementara (PPS) dan masih dilanda banjir tidak akan dibuka.

Bagi sekolah di negeri kumpulan B iaitu Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Wilayah Persekutuan Kuala Lumpur, Labuan dan Putrajaya akan mula dibuka hari ini, 10 Januari.

— Bernama

See author's posts


Pengembara perlu saring suhu badan masuk Sarawak

KUCHING: Semua pengembara yang tiba dari luar negara di pintu masuk antarabangsa Sarawak akan melalui proses saringan suhu badan.

Jawatankuasa Pengurusan Bencana Negeri (JPBN) Sarawak dalam satu kenyataan hari ini memaklumkan keputusan itu dibuat setelah penilaian situasi semasa COVID-19.

Menurutnya individu yang dikesan demam atau bergejala akan diberikan slip untuk tujuan ujian COVID-19 di klinik swasta atau kerajaan.

“Ujian COVID-19 swab tekak perlu dilakukan mereka dalam tempoh 48 jam dan sekiranya positif, pengembara akan menjalani kuarantin di premis penginapan.

“Pengembara yang negatif COVID-19 tetapi bergejala dinasihatkan agar memakai pelitup muka terutamanya semasa berada di tempat orang ramai, perhimpunan atau tempat sesak,” menurutnya.

Sementara itu, JPBN Sarawak menggalakkan mereka yang berisiko tinggi untuk mendapatkan vaksin COVID-19 bagi mengurangkan kebarangkalian mendapat jangkitan serius dan kematian.

“Pihak Kementerian Kesihatan Malaysia (KKM) juga akan terus memantau perkembangan jangkitan COVID-19 di dalam dan luar negara demi memastikan langkah pencegahan dan kawalan sewajarnya dilaksanakan secara berterusan.

“Kemelut pandemik COVID-19 masih panjang dan masyarakat perlu memberikan kerjasama dan mengambil tanggungjawab sosial serta memainkan peranan masing-masing,” menurutnya.

See author's posts


Dayak, Iban Borneo

Tusun Ke-44

IBAN, MELAYU ENGGAU ASAL MENUA SARAWAK

Nitihka sejarah enggau jerita tuai, dulu kelia menua Sarawak tu mit aja ti beduduka ba nanga Sungai Sarawak lalu kena pegai perintah Sultan Berunei ti begelar Al-Marhum. Bansa Dayak Iban nyebut Sultan Berunei tu Raja Merom. Sultan Berunei Keenam ti benama Abdul Kahar lalu suah disebut orang Merhoum Keramat anak Sultan Bolkiah iya nya Sultan Berunei Kelima. Sultan Berunei ke penudi bendar ngena gelar marhum tauka Merhoum iya nya Sultan Omar Ali Saifudin I ti lebih tampak rita disebut orang Merhoum di Makam Besar. Iya nyadi Sultan Berunei Ke-18 lalu bekuasa berengkah ari taun 1740 ngagai 1795.

James Brooke datai di Sarawak jeman ichit Sultan Omar Ali Saifudin I ti benama Sultan Omar Ali Saifudin II; Sultan Berunei Ke-23 ti merintah Berunei berengkah ari taun 1828 ngagai 1852.

Menua Sarawak ti dipegai perintah Sultan Berunei jeman taun 1599 lalu bisi Sultan kediri empu ti benama Sultan Pengiran Tengah Ibnu Sultan Hassan. Maya Sultan Sarawak nya belayar ke menua Pahang enggau Johor iya maduka Datuk Patinggi Seri Setia, Datuk Shah Bandar Indera Wangsa, Datuk Amar Seri Diraja enggau Datu Temenggong Laila Wangsa ngemataka menua Sarawak. Pejalai Sultan Pengiran Tengah belayar ke menua tasik iya nya deka nemuai ngagai ibu iya Raja Bonda di Johor. Raja Bonda tu menyadi apai Sultan Tengah ti belaki jadi enggau Sultan Abdul Jalil ti bekuasa di Johor taun 1628 ngagai 1667. Maya di Johor Sultan Pengiran Tengah nampar seiku pemesai Sultan Johor lebuh iya dibai orang betanda ba sebengkah pengerami nikah. Maya nya mua Sultan Tengah kena biau perecha sida ke betanda enggau iya nya. Meda utai baka nya Sultan Johor ringat amat ngagai Sultan Tengah. Nya alai iya pan diasuh ibu iya pulai ke Sarawak tekala nya.

Lebuh ti deka belayar ke Sarawak, kapal iya tepawah ke menua Matan di Indonesia. Di Matan, Sultan Pengiran Tengah dipinta Sultan Matan jadi enggau anak indu iya ti benama Raja Baka lalu beranakka anak lelaki seiku ti begelar Pengiran Mangku Negara ti lalu nyadi Sultan Matan.

Ari Matan Sultan Tengah agi keras deka mulaika diri ke Sarawak. Lebuh iya ngetu di Sambas iya ditanka Ratu Sambas Wan Nugal, bini Sultan Sambas ti benama Sultan Anam lalu diasuh jadi enggau anak indu seduai iya. Sultan Tengah enggau anak Sultan Sambas nya beranakka Radin Bima. Maya di Sambas Sultan Tengah diberi gelar Merhoum Suleiman lalu anak iya begelar Merhoum Bima ti nyadi Sultan Sambas lalu ngena gelar Sultan Mohamed Jelal-Addi.

Maya di Sambas, Sultan Tengah agi keran deka pulai ke Sarawak. Datai di menua ti dikumbai Batu Baya semak nanga Santubong Sultan Tengah deka sangkai ke pantai menua nya. Iya ngena perau mit ti dikayuhka ulun iya ti benama Sakai enggau nembiak seiku ti ngibun keris Sultan Tengah. Datai di tebing enda mukai-mukai Sultan nya tadi pan direjang ulun iya ti benama Sakai nya ngena sangkuh. Nyepi diri pedis lalu nemu diri diachuk sangkuh ulun iya nya, tekala nya Sultan Tengah pan nyapai duku iya ti diibun nembiak nya tadi lalu dipumpung iya pala Sakai. Putus sekali pantap rekung tudah ulun iya nya tadi. Sultan Tengah madamka seput ba astana iya empu di Santubong, indu nengeri Sarawak maya nya taun 1641 lalu pendam iya agi meruan dipeda di Pantai Damai di Santubong nyentuk ke hari tu. Gelar Datuk Patinggi Seri, Datuk Amar Seri agi diguna di Sarawak datai ke maya hari diatu.

BEBALAS UTI NGAGAI SULTAN BRUNEI

Kenu ku sekeda jerita tuai, dalam kandang taun 1600, sekeda tanah menua di Nanga Kalaka, Nanga Saribas enggau menua nebing tasik nya kena pegai Perintah Johor ti peturun Sultan Parameswara (Sultan Sultan Abdul Ghafur Muhiyuddin Shah Ibnu Sultan Abdul Kadir Alauddin Shah) di Melaka. Lebuh Sultan Johor nyau lemi tegal ti selalu beperang enggau bansa Orang Putih, menua Sarawak pan diperintah Sultan Berunei ti ngujungka mayuh bala pemesai Sultan Berunei datai lalu ngambi indu bansa Dayak nyadi gundik (indu simpan astana) sebelah menua nya. Rita pasal ulah bala pemesai Perintah Sultan Berunei ti enda beradat nya datai ngerimbas pending bala tuai-tuai kayau bansa Dayak Iban baka Unggang “Lebur Menua”, Orang Kaya Pemancha Dana, “Bayang”, Beti “Berauh Gumbang” enggau sida ti bukai mega. Tegal nya tuai-tuai kayau bansa Iban nya deka bebalas lalu ngayau ke menua Sambas sereta nebing tasik Tanjung Datu.

Dalam taun 1823, Pengeran Bendahara di Berunei ti benama Pengeran Muda Hashim maduka pemesai peturun bansa Arab ti benama Sharif Sahap merintah menua pegai Sadong. Sebedau nya Sharif Sharap endang udah dipaduka Sultan Berunei merintah menua Skrang nganti tuai bansa Melayu ti benama Laksamana Aminuddin; iya nya apai Abang Aing ti nyadi pemesai Perintah Raja Brooke.

DAYAK BIDAYUH NGELABAN SULTAN BERUNEI

Dalam taun 1836, Sultan Berunei ti benama Sultan Omar Ali Saifuddin II udah maduka Pengiran Makota (Pengiran Indera Mahkota Mohamad Salleh) nyadi pengari iya merintah Sarawak (Kuching). Pengerin Mahkota mih keterubah orang muka pasar Kuching. Maya nya tuai asal bansa Melayu ke merintah Kuching iya nya Datuk Patinggi Ali, peturun Raja Jarum ari Datu Merpati Jepang. Bala Datuk Patinggi Ali mayuh diau di Siniawan enggau menua Dilah Tanah di Bau.

Kenu ku orang tuai kelia, Pengiran Mahkota nya enda tentu manah tempara ngagai bala Melayu, Bidayuh enggau China ti nyadi nembiak Datuk Patinggi Ali. Bala nembiak Datuk Patinggi Ali dipejal Pengiran Mahkota nyadi kuli kereja lombong emas di Bau. Barang sida baka padi, jelu, ikan, sarang burung, perau enggau asil ti ulih bala Datuk Patinggi Ali selalu dirampas bala Pengiran Mahkota. Mayuh mega bala nembiak Datuk Patinggi Ali ditangkap lalu dijual Pengeran Mahkota nyadi ulun. Sida ke indu-indu ti bajik-bajik ditangkap lalu dikurung nyadi gundik tauka indu simpan bala Pengiran Mahkota. Tegal nya Datuk Patinggi Ali enggau tuai-tuai bansa Dayak Bidayuh angkat ngelaban Perintah Sultan Berunei ti betuaika Pengeran Mahkota di Sarawak. Datuk Patinggi Ali dibantu Sultan Sambas.

Meda penyarut di Sarawak makin nyadi-senyadi, Sultan Berunei ngasuh aya iya Raja Muda Hashim ke Sarawak ngadu sereta madamka penyarut di Sarawak nya. Pengiran Mahkota enggai mendingka jaku lalau Raja Muda Hashim.

PEMESAI SULTAN BERUNEI NGEMELIKA IBAN

Bansa Dayak Iban di Batang Lupar, Saribas enggau Kalaka mega bisi kena rampit penyai pemesai Sultan Berunei nya kelia. Sida ukai semina ngakal bansa Iban ngena pasu mengut betunjang lapan tang suah nangkap bansa Iban ti enda ulih mayar pupu lalu diasuh nyadi ulun. Sida ke indu-indu diambi bala pemesai Sultan Berunei nyadi gundik (indu simpan) sida. Tegal nya mayuh sida ti ngumpul pupu di menua bansa Dayak Iban nyadi dengah bala bujang berani Iban maya nya. Libau “Rentap” suah bedengah sekeda ari sida nya. Ugat anak Libau “Buban” kala mantap pasu mengut ti dikena bala pemesai Sultan Berunei ngumpul padi ti nyadi chukai pintu maya nya. Dalam kandang taun 1600 Betie “Berauh Gumbang” ti diasuh antu Bunsu Petara jadi enggai Riti di Skrang, kala ditangkap bala pemesai Sultan Berunei lalu bini iya Riti ulih rari belalai. Tegal nya Kumang ngasuh anak dulu Betie “Berauh Gumbang” ti benama Maradana nyelamatka apai iya ari kurung dalam kapal bala pemesai Sultan Berunei nya. Bala Dayak Iban di menua Batang Rajang enda tentu ampit penyai pengumpul pupu Sultan Berunei tu laban Sharif Masahor ti dipaduka Sultan Berunei merintah kandang menua nya enda berani ngachau bansa Dayak Iban Batang Rajang tambah mega Sharif Masahor bebakih amai enggau Mujah “Buah Raya” seduai Libau “Rentap”. (Sources of Iban Tradisional History, Benedict Sandin, 1994)

(Betampung ba Tusun Ke-45 minggu nyin ila)

Nya mih asal penatai sekeda ari bansa Dayak “Ibanic Group” ti bukai ke menua Sarawak, ti bekaul jaul segulai sejalai enggau bansa Melayu Sarawak ari jeman kelia. Kenyau ari kelia dalam sejarah Sarawak, bansa Dayak (Iban) enda kala bemunsuh enggau Melayu Sarawak. Jeman kelia menya, di Batang Lupar, Saribas, Batang Rajang Iban semina bemunsuh enggau bansa Seru, Baketan, Beliun enggau Orang Ulu; nya pan tegal bansa Dayak ti ukai ‘Ibanic group’ nya mungkal nanjar bansa Iban maya sida bepindah ngiga menua baru endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whtssp tu: 013 8325146

DITULIS Harry Usup Umbar (B.Sc Hons. Human Development, UPM)

See author's posts


Dihadiri lebih 800 perwakilan

MIRI : Lebih 800 perwakilan dan pemerhati menghadiri Konvensyen Khas Parti Pesaka Bumiputera Bersatu (PBB) Zon Utara di sebuah hotel di sini semalam.

Ketua Menteri merangkap Yang Di-Pertua Parti PBB, Datuk Patinggi Abang Johari Tun Openg merasmikan konvensyen khas itu.

Konvensyen khas sehari itu dihadiri ahli-ahli parti PBB daripada 17 Cawangan dengan setiap cawangan menghantar 63 perwakilan iaitu 27 orang daripada ahli jawatankuasa cawangan, Pergerakan Pemuda dan Wanita masing-masing menghantar 18 orang, dan kawasan bukan milik parti PBB 15 orang.

Aturcaranya meliputi taklimat pilihan raya untuk petugas pilihan raya parti PBB Sarawak Zon Utara secara tertutup.

Topik yang dibincangkan ialah Pengenalan Jentera Pilihan Raya – Struktur dan Tadbir Urusnya,  Peranan dan Tanggungjawab Ejen Parti dalam Pilihan Raya dan Undang-undang serta Peraturan Pilihan Raya.

Sesi itu menyaksikan majlis penutupannya yang disempurnakan Pengerusi Tetap parti PBB, Datuk Amar Mohd Asfia Awang Nassar.

Pentadbiran Tanah di Sarawak – Memastikan Hak Rakyat Ke Atas Tanah Terpelihara disampaikan oleh Timbalan Pengarah Jabatan Tanah dan Survei (JTS), Awang Zamhari Awang Mahmood dan Hala tuju Industri Minyak dan Gas Sarawak oleh Naib Presiden Portfolio dan Perancangan PETROS, Abang Arabi  Abang Narudin.

Perkongsian Strategik bertajuk RECODA Pemangkin Pembangunan – Peranan Agensi Pembangunan Tanah Tinggi (HDA) dan Agensi Pembangunan Utara Sarawak (NRDA) oleh Ketua Pegawai Eksekutif Lembaga Pembangunan Koridor Wilayah (RECODA), Datu Ismawi Ismuni.

Setelah itu, penerimaan usul yang diutarakan oleh Naib Yang Di-Pertua parti PBB merangkap Menteri Utiliti, Dato’ Sri Dr. Stephen Rundi.

Penyampaian cenderamata kepada Ketua Menteri disampaikan oleh Timbalan Yang Di-Pertua parti PBB merangkap Timbalan Ketua Menteri selaku Pengerusi Jawatankuasa Konvensyen Khas Parti PBB Sarawak Zon Utara, Datuk Amar Awang Tengah Ali Hasan.

Turut hadir Presiden Parti Rakyat Bersatu Sarawak (SUPP) Dato’ Sri Dr Sim Kui Hian, Presiden Parti Rakyat Sarawak (PRS), Tan Sri Dr James Masing dan wakil Parti Demokratik Progresif Sarawak (PDP).

Oleh Adum Liu

See author's posts


Amaran ribut petir, hujan lebat libatkan Sarawak sehingga esok

KUCHING: Ribut petir dan hujan lebat berserta angin kencang dijangka berlaku di pedalaman dan barat Semenanjung, barat dan tengah Sarawak serta barat Sabah pada sebelah petang dan malam sehingga Jumaat ini.

Berdasarkan analisis model cuaca, penumpuan angin dijangka berlaku di timur Semenanjung sehingga Rabu ini.

Menurut Jabatan Meteorologi Malaysia (MET Malaysia), keadaan ini berpotensi menghasilkan hujan berterusan di kawasan berkenaan dalam tempoh tersebut.

MET Malaysia telah mengemaskinikan Amaran Hujan Berterusan melibatkan negeri Terengganu, Pahang, Johor dan Negeri Sembilan berkuat kuasa sehingga esok.

Orang awam adalah dinasihatkan untuk sentiasa merujuk laman web www.met.gov.my dan semua media sosial serta memuat turun aplikasi myCuaca bagi maklumat yang terkini dan sahih.

Oleh Mohd Neenatul Aizal

See author's posts


Sultan Johor sumbang makanan kepada anggota polis

JOHOR BAHRU: Sultan Johor Sultan Ibrahim Almarhum Sultan Iskandar hari ini berkenan mengurniakan sumbangan makanan kepada anggota polis yang terlibat dalam tugasan sekatan jalanraya di sekitar kawasan Bandaraya Johor Bahru berikutan Perintah Kawalan Pergerakan yang dikuatkuasakan sejak 18 Mac lalu.

Sultan Ibrahim berkenan menyampaikan sumbangan tersebut kepada Ketua Polis Johor Datuk Ayob Khan Mydin Pitchay di Istana PasirPelangi, yang kemudiannya akan diagihkan kepada anggota polis.

Menerusi laman rasmi Facebook Sultan Johor Sultan Ibrahim, baginda bertitah sumbangan berkenaan diberikan kerana anggota polis kini sedang bertungkus-lumus menjalankan tanggungjawab masing-masing.

“Bantuan makanan ini kepada anggota polis yang terlibat dalam penugasan sekatan jalan raya di Bandaraya Johor Bahru.

“Disebabkan mereka terbabit dalam penugasan sekatan jalan raya, bantuan makanan ini boleh disampaikan kepada keluarga masing-masing,” titah baginda.

Antara sumbangan yang diberikan termasuk beras, biskut, susu, sardin, mee segera dan susu yang akan diterima anggota polis yang bertugas.  Sebelum ini, Sultan Ibrahim bersama Permaisuri Johor Raja Zarith Sofiah Almarhum Sultan Idris Shah telah berkenan mengurniakan sumbangan makanan kepada petugas perubatan di  Hospital Permai Johor Bahru. –Bernama

See author's posts


KUALA LUMPUR: Sejumlah RM132.41 bilion disalurkan kepada pengurus portfolio luaran setakat 31 Disember 2019, meningkat 12.63 peratus daripada RM117.56 bilion pada 2018, kata Kumpulan Wang Simpanan Pekerja (KWSP).

Dana persaraan itu menerusi kenyataan semalam berkata, jumlah tersebut dilaburkan ke dalam ekuiti dan instrumen pendapatan tetap, mewakili 14.12 peratus daripada keseluruhan aset pelaburan KWSP.

Pengerusi, Tan Sri Ahmad Badri Mohd Zahir berkata, dengan mengambil kira saiz keseluruhan portfolio pelaburan KWSP yang mencecah RM924.75 bilion pada akhir 2019, kerjasama dengan pengurus portfolio luaran diteruskan bagi melaburkan sebahagian dana KWSP untuk menjana pulangan setimpal.

“Kerjasama ini juga adalah antara usaha untuk mempelbagaikan serta meningkatkan prestasi aset kami,” katanya dalam kenyataan itu.

Beliau berkata, KWSP amat menghargai pengurus portfolionya, sama ada luaran mahupun dalam kalangan anggota KWSP memandangkan fokus serta komitmen mereka telah memastikan prestasi baik dana yang diamanahkan kekal mampan.

KWSP berkata, bagi tahun kewangan berakhir 2019, ia telah mengisytiharkan dividen sebanyak 5.45 peratus dengan jumlah agihan sebanyak RM41.68 bilion untuk Simpanan Konvensional manakala dividen sebanyak 5.00 peratus bagi Simpanan Shariah dengan jumlah agihan sebanyak RM4.14 bilion.

Ahmad Badri berkata, dalam melaksanakan strategi pelaburan KWSP sepanjang tempoh ketidakpastian pasaran ini, jangkaan bagi masa terdekat perlu diuruskan dengan baik kerana pandemik Covid-19 ini telah mengubah keseluruhan cara dunia beroperasi.

“Bagaimanapun, KWSP akan terus berusaha untuk mengekalkan pulangan yang stabil dan konsisten dalam jangka panjang, berdasarkan had risiko yang boleh diterima dan pada masa sama memelihara serta meningkatkan nilai modal simpanan ahli.

“Kami yakin pengurus-pengurus portfolio luaran yang dilantik akan membantu kami mencapai objektif ini,” katanya. – Bernama

See author's posts


KPDNHEP cadang lesen khas

PUTRAJAYA: Kementerian Perdagangan Dalam Negeri dan Hal Ehwal Pengguna (KPDNHEP) bercadang memperkenalkan lesen khas perniagaan dalam talian sebagai langkah melindungi pengguna daripada menjadi mangsa ‘scammer’ atau penipuan jual beli di platform tersebut.

Timbalan Menterinya Datuk Rosol Wahid berkata, menerusi lesen tersebut, peniaga akan tertakluk kepada syarat yang perlu dipatuhi, manakala pengguna dapat melakukan pembelian dalam talian tanpa ragu-ragu tentang kesahihan dan reputasi peniaga.

Katanya, pelaksanaan lesen khas itu akan dikuatkuasakan selepas pindaan dilakukan ke atas Peraturan-Peraturan Perlindungan Pengguna (Urus Niaga Perdagangan Elektronik) 2012 di bawah Akta Perlindungan Pengguna 1999.

“Lesen khas perniagaan dalam talian ini antara langkah efektif untuk memerangi masalah scammer dan kami akan berusaha menguatkuasakan lesen ini dengan segera,” katanya, kepada media selepas menghadiri majlis Anugerah Pilihan Pengguna 2020-2021, di sini semalam.

Berdasarkan rekod kementerian, katanya, jumlah aduan mengenai transaksi dalam talian pada tahun lepas menunjukkan peningkatan iaitu sebanyak 11,510 aduan berbanding 5,414 pada 2019, di mana 7,797 daripada aduan tersebut adalah kerana tidak menerima barangan atau perkhidmatan yang ditawarkan. Rosol berkata, risiko penipuan transaksi dalam talian itu boleh dielakkan dengan membuat semakan nombor akaun bank peniaga sebelum melakukan pemindahan wang.

Sebagai contoh, katanya, Jabatan Siasatan Jenayah Komersial Polis Diraja Malaysia (PDRM) mempunyai kemudahan laman web dan aplikasi dikenali sebagai ‘Semak Mule CCID’ untuk pengguna membuat semakan awal seperti akaun bank atau nombor telefon peniaga sebelum pemindahan wang dilakukan.

Dalam pada itu, Rosol berkata, Majlis Tindakan Pengguna Negara (MTPN) Kebangsaan juga sedang membangunkan aplikasi mudah alih yang diberi nama ‘idenfic’ bagi membolehkan pengguna mengenal pasti serta melaporkan akaun penipu atau scammer melalui beberapa langkah mudah.–  Bernama

See author's posts


DUN: Industri kraf Sarawak catat jualan melebihi sasaran

KUCHING: Perbadanan Kemajuan Kraftangan Malaysia Cawangan Sarawak mencatatkan jumlah jualan melebihi RM17 juta sehingga Oktober tahun ini.

Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah berkata, jumlah jualan itu melebihi sasaran awal jualan RM15.5 juta.

“Industri Kraftangan Malaysia mengalami penguncupan yang drastik dalam tempoh pandemik Covid-19. Jumlah jualan pada 2021 ialah RM197.7 juta, berbanding RM519.7 juta pada 2019. Bagi 2022, RM211 juta jualan dicatatkan setakat September.

“Di Sarawak, Perbadanan Kemajuan Kraftangan Malaysia Cawangan Sarawak melaporkan jumlah jualan bagi 2019 ialah RM31 juta berbanding RM15.7 juta pada 2021, dengan kira-kira 15 peratus daripada jumlah itu daripada jualan dalam talian.

“Bagi 2022, sasaran jualan ialah RM15.5 juta dan sehingga Oktober 2022, jumlah jualan melebihi RM17 juta.  Bilangan pengeluar sepenuh masa yang berdaftar juga telah meningkat daripada 951 pada 2019 kepada 1143 pada 2022,” katanya.

Beliau berkata demikian ketika menggulung perbahasan bagi kementeriannya di sidang Dewan Undangan Negeri (DUN), hari ini.

Abdul Karim berkata kementeriannya melalui Majlis Kraf Sarawak dan agensi lain berkaitan pembangunan kraftangan telah menghasilkan strategi komprehensif di bawah Strategi Pembangunan Pasca Covid-19 2030 (PCDS-2030).

Katanya, inisiatif lain ialah menganjur kerjasama Perbadanan Kemajuan Kraftangan Malaysia Cawangan Sarawak, agensi dan pihak berkepentingan lain.

Ini termasuk menjadualkan bazar kraftangan di seluruh negeri untuk mewujudkan peluang kepada pengeluar kraftangan mempromosikan dan menjual produk mereka dan untuk menganjurkan program pembinaan kapasiti bagi meningkatkan kemahiran pengeluaran, kualiti produk dan minat dalam industri.

“Selain itu, untuk bekerjasama rapat dengan agensi lain, pertubuhan bukan kerajaan dan individu di peringkat nasional, serantau dan antarabangsa dalam membangun dan mempromosikan produk kraf berkualiti tinggi ke pasaran global.

“Di samping bekerjasama dengan agensi dan individu lain untuk mereka bentuk dan menghasilkan produk kraftangan baharu bagi meningkatkan rangkaian produk kraftangan Sarawak,” katanya.

Oleh NUR AIN OTSMAN

See author's posts


16 pasukan berentap dalam Kejohanan Touch Kuching

KUCHING: Sebanyak 16 pasukan berentap pada Kejohanan Touch Kuching (KTC) 2023 anjuran Persatuan Touch Sarawak (STA) dan Perbadanan Sukan Sarawak yang berlangsung hari ini dan esok.

Kejohanan dua hari itu merupakan touch major yang kedua dan terbesar diadakan di Sarawak di bawah STA berpandukan peraturan bermain Persekutuan Touch Antarabangsa (FIT).

Presiden Persatuan Sukan Touch Malaysia Samsul Norazim berkata, pembangunan touch di Sarawak lebih baik dari tahun sebelumnya.

“Penyertaan juga sangat menggalakkan pada tahun ini. Saya boleh melihat bakat-bakat baharu sangat baik dan mereka boleh melangkah lebih jauh.

“Gabungan Sarawak dan Semenanjung untuk menjadi satu pasukan boleh menjadi kenyataan pada masa akan datang.

“Insya-Allah kita akan bekerjasama  dengan Sarawak, Sabah dan Semenanjung untuk membangunkan sukan touch lebih jauh di Malaysia,” katanya.

Beliau berkata demikian ketika ditemui semasa perasmian Kejohanan Touch Kuching (KTC) 2023 di Padang D, Jalan Stadium di sini, hari ini.

Dalam perkembangan lain, Samsul memaklumkan bahawa permainan touch belum disenaraikan dalam temasya Sukan Malaysia (SUKMA).

“Sukan ini masih diiktiraf sebagai sukan rekreasi. Visi utama saya adalah untuk menjadikan touch sebagai satu sukan yang boleh dimainkan dalam SUKMA, Majlis Sukan Sekolah Malaysia (MSSM) dan Sukan Institusi Pengajian Tinggi (SUKIPT) supaya sukan ini boleh dikenali ramai,” katanya.

Dalam pada itu, antara pasukan yang menyertai kejohanan ini ialah, Waie & The Boys, Wolfpack , SSC Hornbill, Worc Barbarians, Blackcatz, Bay Cats, Piranhas, Saberkas Touch, Sibu Blues dan Lycan Rugby.

Kejohanan ini juga terbahagi kepada dua kategori, iaitu lelaki dan perempuan.

Turut hadir, Ketua Unit Serangan SSC Didea Sarini Ahmad, Presiden Touch Sarawak Hafisz Rachman Drahman dan Presiden Touch Kuching Fairuz Ismail.

Oleh Mohd Neenatul Aizal

Keterangan gambar

KENANGAN… Samsul Norazim dan Hafisz Rachman Drahman serta jemputan lain merakam gambar kenangan bersama pasukan touch yang menyertai Kejohanan Touch Kuching (KTC) 2023 di Padang D, Jalan Stadium, hari ini.

See author's posts


Tiga pasang kembar hadapi ragam berbeza

KUCHING: Selepas hampir sebulan, kembar tiga yang dilahirkan pada 4 Februari lalu, kembali mendapat perhatian netizen di platform media sosial.

Ibu kepada kembar tiga, Lim Peng Siew berkata, bulan lepas merupakan bulan yang indah dan riuh untuknya berbaur kegembiraan apabila melihat tiga kembar bersamanya membesar dengan sihat.

Kembar lelaki paling bongsu, Cayven kini seberat 3.49 kilogram (kg) ketika lahir hanya 2.15 kg menjadi antara kembar yang terberat antara dua kembar yang lain.

Kembar kedua, perempuan,  Caylene kini 3.18 kg, 2.3kg ketika dilahirkan abang sulung kembar, Caysen ialah 3.32kg, 2.6kg ketika dilahirkan.

Berkongsi detik kegembiraan ini, Peng Siew berkata, setiap bayi kembar yang dilahirkan memiliki perwatakan unik tersendiri.

“Kembar lelaki yang paling sulung, paling kuat menangis apabila mahukan susu dan dalam keadaan yang tidak selesa.

“Mengetahui kembar tiga sukar untuk dikendalikan, saya membuat carta untuk memberikan mereka makan secara bergilir-gilir supaya saya tidak akan keletihan sepanjang masa,” katanya.

“Sekarang saya tidak boleh keluar bersendirian membawa mereka.

“ Saya memerlukan sekurang-kurangnya dua orang menemani saya untuk membantu mengendalikan mereka.

“Ibu mentua dan kakak ipar sejak mereka dilahirkan sangat banyak membantu saya,” ujar Peng Siew yang menarik nafas lega bersyukur sekurang-kurangnya ada yang membantu selepas melalui pengalaman membawa tiga kembarnya itu untuk berjumpa doktor.

Walaupun mereka berbeza dari segi tertentu, Peng Siew juga menghadapi kesukaran untuk mengenali mereka terutamanya dua yang lebih muda.

“Nasib baik, dia kata seorang perempuan. Anak sulung mempunyai kelopak mata tunggal supaya mudah untuk saya kenal. Sekarang, yang paling gempal ialah Cayven, yang paling muda!

Mengungkap mengenai perbezaan paling unik antara tiga kembar ini ialah abang sulung kembar memiliki kelopak mata.

“Saya pernah tersilap, membezakan Caylene dan Cayven. Nasib baik, seorang lelaki dan seorang lagi perempuan. Tetapi sekarang Cayven (bongsu) mempunyai pipi yang paling tembam. Kembar sulung  lebih berdisiplin iaitu menyusu dan harus diberi makan setiap dua jam sekali.

Peng Siew mempunyai dua orang anak yang lebih besar, Cayden 8 dan Cayla 6. Dia berkata ketika mereka pertama kali bertemu, Cayden kagum manakala Cayla berkata begitu seronok, begitu ramai. Sekarang saya mempunyai seorang kakak.

Oleh Connie Chieng

See author's posts


10 orang ditahan positif dadah

KUCHING: Seramai 10 orang ditahan dan didapati positif dadah dalam operasi pencegahan jenayah yang diadakan minggu lepas.

Ketua Polis Daerah Kuching, ACP Ahsmon Bajah berkata, polis turut mengeluarkan 56 saman melibatkan kesalahan trafik dalam operasi itu.

“Seramai 10 suspek yang ditahan itu disiasat mengikut Seksyen 15 (1)(a) Akta Dadah Berbahaya 1952.

“Sepanjang tempoh operasi itu polis turut memeriksa 46 kawasan dan 607 orang awam yang terdiri daripada 437 lelaki dan 170 wanita,” katanya.

Menurut Ahsmon, kadar statistik jenayah indeks dari Januari hingga Jun tahun ini menunjukkan penurunan sebanyak lapan kes berbanding 392 kes pada Jun 2022.

Walau bagaimanapun, jenayah bukan indeks bagi tempoh sama ialah 399 kes iaitu peningkatan sebanyak 130 kes berbanding 269 kes pada 2022, namun , kadar penyelesaian kes adalah sebanyak  60.67 peratus.

Beliau berkata, operasi memberi tumpuan kepada pencegahan dan pembanterasan  jenayah.

“Ini termasuk rondaan di kawasan tumpuan ramai, sasaran dan kawasan berisiko tinggi.

“Operasi seperti ini akan diteruskan dari semasa ke semasa bagi memerangi dan memastikan keselamatan masyarakat,” ujarnya.

Oleh Connie Chieng

See author's posts


Sarawak terus komited majukan luar bandar

SARIKEI: Kerajaan Gabungan Parti Sarawak (GPS) memperuntukkan dana yang besar menerusi program Transformasi Luar Bandar (RTP) bagi pelaksanaan projek rakyat.

Ahli Dewan Undangan Negeri (ADUN) Meluan, Rolland Duat Jubin berkata, Kerajaan Sarawak akan terus komited dalam merancakkan aktiviti pembangunan terutama dikawasan luar bandar.

“Usaha ini amat penting bagi merealisasikan matlamat kerajaan untuk merapatkan lagi jurang pembangunan di luar bandar.

“Kerajaan GPS telah memperuntukkan dana yang besar melalui RTP bagi membolehkan wakil rakyat GPS disetiap kawasan Dewan Undangan Negeri (DUN) menyalurkan dan melaksanakan projek-projek yang diperlukan oleh rakyat dikawasan mereka dengan kadar yang segera,” katanya.

Beliau berkata demikian ketika berucap di Majlis Perasmian Lantai Simen Rumah Saripah Melaka, di Bekakap Tengah, Ulu Jerangku, Entabai, baru-baru ini.

Tambahnya, fokus bantuan yang disalurkan tersebut adalah untuk menambahbaik kemudahan asas seperti jalan raya, bekalan air, bekalan elektrik, menaiktaraf kemudahan di rumah panjang, disalurkan kepada pihak sekolah dan lain-lain perkara yang membawa kepada impak positif kepada semua pihak.

Oleh itu, katanya, beliau menyeru penduduk terutamanya dari kawasan luar bandar agar terus menyokong Kerajaan GPS untuk kesinambungan pembangunan yang telah dirancang demi kesejahteraan rakyat.

Dalam pada itu, berkenaan dengan pembinaan lantai simen sepanjang 39 pintu di Rumah Saripah Melaka, katanya, kos pembinaannya adalah sejumlah RM150,000.

“Saya berharap ia dapat memberikan keselesaan kepada penduduk di rumah panjang disini.

“Kita akan sentiasa berusaha untuk membantu masyarakat terutamanya dikawasan luar bandar untuk membangun bersama,” ujarnya.

Turut hadir di majlis tersebut ialah wakil Pegawai Daerah Pakan, Yalin Asan, Penghulu Tading Kalang, Penghulu Kawasan Entabai dan Engkamop dan Penghulu Masyarakat Cina Julau, Wong King Said.

Oleh Earl Anek

See author's posts


Mampu bawa perubahan positif

LIMBANG: Penternakan ketam melalui sistem tagang yang dicadangkan di Kampung Patiambun Limbang dijangka mampu membawa perubahan positif kepada kampung berkenaan.

Usaha ini bukan saja memelihara dan memulihara hasil laut tetapi mampu mengubah imej kampung itu sebagai satu lagi lokasi pelancongan popular di daerah Limbang.

Menteri Muda Pemodenan Pertanian, Tanah Adat dan Pembangunan Wilayah Sarawak, Datuk Dr. Abdul Rahman Ismail memberitahu Kampung Patiambun yang popular antara pengeluar utama hasil laut boleh dibangunkan sumber ekonominya melalui sistem tagang yang terbukti berkesan dalam usaha meningkatkan pendapatan penduduk sekali gus menarik kehadiran pengunjung ke situ.

Beliau yang juga ADUN Bukit Kota memberitahu demikian ketika melawat Jeti Santaba Kampung Patiambun baru-baru ini.

Turut hadir, Timbalan Residen Bahagian Limbang Sebi Abang, Walikota Majlis Daerah Limbang (MDL) Kaunselor Sufian Mohat, Penolong Setiausaha Majlis Daerah Limbang Mohammad Syamil Jumain, Pengerusi Jawatankuasa Pelancongan dan Pembangunan Komuniti MDL Kaunselor Frederick Lalung Ngilo dan Ketua Kampung Patiambun Ahmad Mail.

Seterusnya beliau memberitahu, Kampung Patiambun sememangnya berpotensi untuk dibangunkan dengan sistem tagang bagi ketam yang banyak dikawasan sekelilingnya.

Ini mampu menjamin produk hasil laut dapat dipelihara dan  dipulihara, selain menjadikan ketam atau kelip-kelip sebagai maskot utama tarikan pelancong ke kampung ini.

Oleh Adeng Edrus

See author's posts


Adik Rashid Abdullah dapat sumbangan

ADUM LIU

BEKENU: Adik Rashid Abdullah yang berusia setahun tiga bulan mendapat sumbangan RM45 ribu daripada orang awam untuk menjalani pembedahan di bahagian sulit yang dijangka akan dilakukan pada Julai depan di Hospital Kuching Sarawak.

Era Abdullah, 33 tahun (ibu Rashid Abdullah) bersama suami dan enam anak yang lain sangat bersyukur dan terima kasih kepada para dermawan telah membantu mereka untuk mencari kos pembedahan anaknya.

Ibu Rashid yang ditemui di rumah sewa mereka semalam berkata, pembedahan di bahagian sulit Rashid perlu dilakukan untuk keselamatannya.

Katanya, masalah yang dialami oleh anaknya itu telah berlaku sebelum Rashid berusia setahun.

“Pembedahan itu nanti akan dilakukan oleh beberapa doktor pakar yang diterbangkan dari Kuala Lumpur ke Hospital Sarawak Kuching.

“Sangat bersyukur ada bantuan daripada orang awam, suami saya iaitu Akmal Abad, 33 tahun merupakan pekerja harian kini tidak bekerja sebelum penguatkuasa Perintah Kawalan Pergerakan (PKP) dilaksanakan pada 18 Mac lepas,” jelasnya.

Sementara itu, sekumpulan orang awam dari bandar raya Miri hanya mahu dikenali Richard, P&E Friends berkunjung ke rumah sewa ibu bapa Rashid Abdullah di Kampung Dagang Bekenu telah menghulur bantuan sejumlah RM5,000 untuk pembedahan bersama bekalan makanan bernilai RM1,000.

Utusan Sarawak difahamkan bahawa bantuan RM45 ribu kos pembedahan itu adalah sumbangan orang awam yang murah hati dari Kuala Lumpur, Kuching, Sibu, Miri dan Singapura.

See author's posts


GPS tonggak Kerajaan Perpaduan, kata Anwar

KUCHING: Gabungan Parti Sarawak (GPS) adalah antara tunggak pembentukan Kerajaan Perpaduan yang diketuai Datuk Seri Anwar Ibrahim Ibrahim.

Perdana Menteri berkata, selain GPS, tiga lagi ialah Barisan Nasional (BN), Parti Warisan Sabah (Warisan) dan juga Gabungan Rakyat Sabah (GRS).

“Insya-Allah, hubungan di antara Kerajaan Persekutuan dan Sarawak pastinya lebih akrab dan diperkukuhkan dalam rencana melakar sebuah Malaysia yang lebih baik dan berterampilan,” katanya.

Anwar berkata demikian dalam coretan di facebooknya hari ini, yang antara lain mengesahkan menerima kunjungan Premier Sarawak yang juga Pengerusi GPS, Datuk Patinggi Tan Sri Abang Johari Tun Openg di kediamannya di Kuala Lumpur.

Pada Pilihan Raya Umum ke-15 (PRU-15) yang berakhir Sabtu lalu, Pakatan Harapan (PH) yang diketuai Anwar menang 82 kerusi Parlimen; BN diketuai Datuk Seri Ahmad Zahid Hamidi 30 kerusi, GPS 23 kerusi, GRS diketuai Ketua Menteri Sabah Datuk Seri Hajiji Noor (enam kerusi) dan Warisan diketuai Datuk Seri Shafie Apdal (tiga kerusi).

Dalam hantaran itu, Anwar antara lain menulis: “Pagi ini saya menerima kunjungan Premier Sarawak, Tan Sri Datuk Patinggi Abang Haji Abdul Rahman Zohari Tun Abang Haji Openg bersama rombongan di rumah.”

Anwar turut berkongsi gambar pertemuan itu, yang turut dihadiri isterinya, Datuk Seri Dr Wan Azizah Wan Ismail; Zahid Hamidi; Setiausaha Agung Parti Keadilan Rakyat (PKR), Datuk Seri Saifuddin Nasution Ismail dan Ahli Dewan Undangan Negeri (ADUN) Satok, Datuk Ibrahim Baki.

See author's posts


Covid-19 bukan alasan tangguhkan PRU15

KUCHING: Pandemik Covid-19 tidak harus dijadikan satu alasan untuk tidak mengadakan pilihan raya umum kerana Singapura juga mengadakan pilihan raya mereka, kata Timbalan Ketua Menteri, Tan Sri Dr James Masing.

Masing membidas kenyataan Setiausaha Agung Parti Tindakan Demokratik (DAP), Lim Guan Eng yang menyatakan Perdana Menteri, Tan Sri Muhyiddin Yassin berjanji dengan sekutunya pilihan raya umum akan diadakan sekiranya Perikatan Nasional (PN) memenangi pilihan raya Sabah yang akan datang.

“Apakah salahnya Muhyiddin mengadakan Pilihan Raya Umum (PRU) PRU15 sekarang? Pada saya, keutamaan untuk mengadakan PRU15 adalah supaya rakyat boleh menentukan siapa yang mereka inginkan untuk menjadi Perdana Menteri bagi penggal lima tahun akan datang.

“Ini boleh memberi peluang kepada komuniti perniagaan untuk berfungsi seperti sebelum Covid- 19. Bagaimanapun, bagi mengelak penularan wabak ini, kita boleh melaksanakan prosedur operasi standard ( SOP) yang tegas semasa PRU15,” kata Masing.

Lim mengkritik langkah Muhyiddin sebagai tidak bertanggungjawab kerana beliau menggunakan PRU15 sebagai satu umpan untuk sekutu PN berkerja keras bagi menjayakan pilihan raya di Sabah ketika Covid-19 sedang merebak.

Sementara itu Muhyiddin menyebut keputusan pilihan raya Sabah akan menjadi penentu bila PRU15 akan diadakan.

Oleh Connie Chieng

See author's posts


Dayak, Iban Borneo

Tusun Ke-26

NGENANG pasal Dayak ‘Ibanic Group’ ti keterubah datai di menua Sarawak iya nya endang Dayak Iban (Remun). Sebedau nya, menua pesisir, ulu sungai, kampung jerung endang agi diuan, mayuh macham bansa jelu, antu, kelimpah ari bansa Baketan, Seru, Beliun, Lusum, Lugat enggau ti bukai. Tuai bansa Iban Remun benama Numpi mih pun telesak sekeda ari bansa Dayak (Bidayuh), Iban Sebuyau, Iban Skrang, Saribas, enggau bukai. Taja pia, sebedau nya Dayak ti bejaku ngena jaku Iban tu, apin disebut nama Iban.

Peturun Tindin

Peturun Tindin “Pimpin Bragah Ngindang” ngadaka mayuh Tuai Iban menua Saribas.

Udah parai Demong, bala anak telesak iya pan pindah baru ngagai Nanga Letong enda lama. Udah nya sida nikal baru lalu berumah ba menua antara Sungai Anyut enggau Sungai Paku.  Anak ketiga Demong ti benama Bundak enggau nembiak iya bedau diau di Ulu Samu. Udah parai Bundak, menantu iya Jungan nganti iya nyadi tuai ngiring nembiak sereta kaban belayan sida.

Lebuh Kelanang, Kelimbang, Bundak enggau Bakak nyadi tuai bansa Dayak Iban megai menua Paku, bansa Baketan Temuda endang udah berimba ari Ulu Samu lalu ke ili naka Lubok Baang. Baketan Kampung ke begulai enggau Entigu di Ulu Paku enda bumai. Sida idup makai dagin jelu ti ulih sida ngasu beburu sebelah kampung puang.

Penatai Asal Dayak Iban

Bala Dayak Iban endang ari kenyau ti agi diau di Batang Kapuas kelia endang idup bumai betaun. Sida seruran berimba belama-lama ngerembaika tanah temuda sida ari Nanga Samu lalu besatup enggau rimba menua Baketan nyentuk ke  Lubuk Baang.

Kenu ku jerita tuai Dayak Iban, Kalanang anak Demong seduai Rinda tu bebini jadi enggau indu ti benama Laus lalu beranakka Tuah; Tuah bebini jadi enggau Sarong lalu beranakka Seing; Seing bebini jadi enggau Laai lalu beranakka Busu; Busu bebini jadi enggau Jering.

Busu seduai Jering beranakka Uyut “Bedilang Besi”, Beremas indai Tur “Bayang”, Menging indai Sullang enggau Rinda II  Indai Beliang. Semua peturun sida tu belaki bebini nampung adat Demong ke jadi enggau Rinda I magang.

Datai ba serak Busu ti nyadi tuai Dayak Iban di Paku, sida diau mendam bumai betaun di  Nanga Talar. Udah betaun-taun diau dia, Busu matak bala nembiak iya pindah ke  Nanga Sungai Lelabi; udah nya ke  Nanga Meluang lalu pindah baru ke  Kerangan Deras. Ari nya Busu  matak bala pindah baru ke Nanga Beduru ti endur iya parai tuai.

Mati Busu, menantu iya ti benama Belaki nganti  iya nyadi tuai enda lama laban iya pandak umur dibunuh bansa Seru. Udah parai Belaki lama ga orang Paku Ulu nadai agi tuai. Kebuah pia laban maya nya anak tuai Busu ke benama Uyut “Bedilang Besi” udah bebini jadi enggau Nangku anak Saang seduai Selaka ti endur iya nguai ke bini iya di menua Paku Ili.

Uyut Bedilang Besi

Apin tentu lama udah penusah ti nuntung Belaki seduai Beremas, Awan ari Padeh bisi datai ba rumah Bayang seduai Ugap di Nanga Meluang nanya Lada ke bini iya. Tuju penatai  Awan nya pan diperundingka sida Uyut “Bedilang Besi” enggau aya sida Jimbai. Sida nerima  Awan ke laki Lada laban sida nemu iya endang tuai kayau ti tebilang  di menua  Padeh.

Maya nya, Ugap seduai Tur “Bayang Kain” apin chukup umur  nyadi tuai nganti apai seduai. Nya mih kebuah sida semenua nya milih Awan lalu nyadi tuai megai bansa Iban Paku Ulu. Paku Ili dipegai  Uyut “Bedilang Besi” nganti mentua iya Saang.

Uyut “Bedilang Besi” bebini ngambi Nangku anak Saang seduai Selaka lalu beranakka Pala, Linggir, Nisi, Sendai, Empari, Cheremi enggau Entemang. Pala belaki ngambi Renggie Uchu Jantin “Moahari” ari Padeh lalu beranakka Kalanang II, Saang, Busu II, Janta, Jantin enggau Radin.

Linggir Mali Lebu

Kalanang II bebini ngambi Payung lalu  beranakka Uyut II; Uyut II bebini jadi enggau Sawat lalu beranakka Linggir “Mali Lebu”.

Tuai Bujang Berani ti benama Linggir Anak Uyut II ti bensumbar Mali Lebu, bebini jadi enggau Anong lalu beranakka Umang, Penghulu Kinyeh, Saang II. Umang belaki jadi enggau Penghulu Garran ti bensumbar Lembang Batu lalu beranakka Uyut III, Saga, Tupang, Cherembang, Libau, Kerbau enggau Attat. Peturun anak telesak Tindin “Pimpin Bragah Ngindang” tu agi nguan menua Batang Paku nyentuk ke maya hari diatu. Kelimpah ari nya, mayuh sida tu berumpang  menua  Sungai Kalaka di sebelah menua Batang Krian enggau Sebelak nyentuk ke menua Batang Rajang (Sarikei, Pakan, Julau, Kanowit enggau iya ti bukai).

(Betampung ba Tusun Ke-27  minggu nyin ila)

Nya mih pun penatai nama bansa Dayak ti bejaku ngena jaku Iban di Sarawak sepengudah sida belaya enggau bansa Baketan di menua Paku. Udah peturun anak telesak Numpi di besaruk enggau bansa Baketan di menua Paku. Bansa Iban majak berumpang menua ukai deka ngiga munsuh tauka nyadi “headhunters” munyi ku penulis bansa bukai. Sida  deka ngiga menua baru ti tau diperumpang sida endur bumai betaun. Terima kasih ngagai kaban FB ti udah ngirumka mayuh gambar bansa Dayak Borneo.

Ditulis Harry Usup Umbar (B.Sc Hons.Human Development, UPM)

See author's posts


Ujang Mormin, perajurit terakhir masih hidup

KUALA LUMPUR: Sempena meraikan ulang tahun kemerdekaan negara ke-63 baru-baru ini, veteran perang Ujang Mormin yang bakal menginjak usia ke-100 pada tahun depan, mengimbau kembali memori yang masih tersisa mengenai peranannya ketika menentang tentera Jepun semasa Perang Dunia II.

Ujang, 99, yang berasal dari Kampung Kundur, Rembau, Negeri Sembilan, yang kini menghadapi masalah ingatan dan pendengaran, menceritakan pengalamannya ketika beliau bertempur dengan wira perang legenda, Allahyarham Leftenan Adnan Saidi di Pasir Panjang, ketika tentera Jepun menyusup masuk ke Singapura.

Dalam keadaan yang semakin uzur, beliau yang mesra dipanggil ‘Tok Ujang’ terpaksa menghabiskan sisa hidupnya di Hospital Angkatan Tentera Tuanku Mizan sejak 2015 yang mendapat penjagaan rapi para doktor dan jururawat. Pada usia 95 tahun, veteran perang ini masih mampu memandu kereta namun selepas kesihatannya semakin merosot, hospital adalah kediamannya kerana tidak mempunyai keluarga.

Ujang yang berkhidmat sebagai prebet dengan Batalion Pertama Regimen Askar Melayu Diraja  (1 RAMD)   setelah bergabung dengan Tentera British pada 1939, menjalani latihan asas sehingga 1941 dan pada tahun yang sama dikerah ke Gap Ridge, di Singapura.

Gap Ridge merupakan kubu tentera British yang terakhir sebelum British berundur dan tentera Jepun memasuki Tanah Melayu dari utara pada tahun 1942 dan Ujang yang ketika itu berusia 21 tahun merupakan antara segelintir askar 1 RAMD yang terselamat dalam pertempuran di Pasir Panjang.

Apabila ditanya  mengenai pertempuran di Pasir Panjang, beliau dengan suara yang lemah  berkata, selama berhari-hari rejimennya bertempur melawan kemaraan  tentera Jepun.

Katanya dia merangkak melalui parit pelindung dan melompat ke dalam lubang (kubu). Bagaimanapun, mereka terpaksa berundur ke dalam hutan selepas putus bekalan makanan dan air serta mendapat berita Leftenan Adnan telah terbunuh.

“Pegawai Inggeris memberitahu kami ia telah berakhir dan memerintahkan kami untuk mengumpulkan semua senjata yang kami ada dan sandarkannya pada sebatang pokok. Katanya kami bebas untuk memilih haluan kami atau mengikutinya untuk menyerah diri kepada tentera Jepun.

“Sudah pasti tidak seorang pun yang ingin mengikutinya, kami lebih rela untuk mencari jalan pulang. Saya dan tujuh yang lain mencari pakaian awam untuk diganti kerana kami hanya mempunyai pakaian seragam yang menjadikan kami sasaran mudah tentera Jepun,” katanya kepada pemberita dalam temu bual di Hospital Angkatan Tentera Tuanku Mizan baru-baru ini.

Dalam kegelapan malam, mereka menemukan  sebuah rumah tinggal  dan mereka jadikan tempat berlindung dan turut  menemukan pakaian  di rumah itu. Beberapa keluarga Melayu yang tinggal di kawasan berhampiran yang mengetahui mengenai kehadiran mereka di situ, memberi bantuan makanan dan air selama mereka tinggal di sana.

Setelah beberapa hari berlalu, seorang demi seorang membawa hala tuju masing-masing dan Ujang bernasib baik kerana bertemu dengan keluarga Melayu di Jalan Serangoon di Singapura, yang membawanya semasa kemuncak pendudukan Jepun di Tanah Melayu.

Selepas dua bulan bersembunyi, Ujang kembali ke kampung halamannya di Rembau selepas keluarga angkatnya memberikan dia sedikit wang dan pas yang mengatakan dia saudara kepada keluarga di Singapura itu.

Beliau berjaya menaiki kereta api kargo dan tiba di Rembau dua hari kemudian dan selamat tiba di kampungnya menaiki kereta milik seorang penduduk tempatan selepas membayar upah RM20 dan berjaya mengelak rondaan tentera Jepun.

“Sebaik tiba di Kampung Kundur, saya terkejut lihat ramai saudara mara dan rakan yang datang menyambut saya di rumah, ia seperti pesta, dan sebaik melihat wajah ibu dan bapa, saya terus memeluk mereka dan menangis, ia adalah suatu yang saya ingat hingga ke hari ini,” katanya dengan mata yang berlinang.

Selepas itu, Ujang mengahwini tunangnya yang berasal dari kampung yang sama bernama Che Nah Bahauddin yang kini telah meninggal dunia dan mereka mempunyai dua anak perempuan yang juga telah meninggal dunia dan seorang anak lelaki yang gagal dikesan sehingga sekarang. Namun pihak tentera masih terus berusaha mengesan keluarganya yang masih hidup.

Selepas berakhirnya perang pada 1945, beliau melapor diri di Ibu Pejabat Tentera British di Port Dickson, Negeri Sembilan dan kembali menyertai Batalion Pertama Regimen Askar Melayu Diraja sehingga tamat perkhidmatan pada Februari 1947 dan kemudian bertugas sebagai warden penjara sehingga bersara.

Walaupun menghadapi masalah ingatan, namun banyak maklumat yang diberikan oleh Ujang telah direkod lebih awal oleh Angkatan Tentera Malaysia (ATM) dan dikongsikan kepada penulis.

Perjuangan Ujang menjaga kedaulatan negara sentiasa dihargai dan beliau antara penerima pingat terbanyak termasuk The Pacific Star dan  Pingat Jasa Malaysia. – Bernama

See author's posts


PBB Pantai Damai tubuh Skuad Prihatin

KUCHING:Parti Pesaka Bumiputera Bersatu (PBB) mengambil inisiatif menubuhkan Skuad Prihatin Pantai Damai sebagai persediaan menghadapi situasi-situasi yang tidak diduga berikutan perubahan cuaca pada masa kini.

Menteri Muda Utiliti dan Telekomunikasi (Utiliti) yang juga merangkap Ahli Dewan Undangan Negeri (ADUN) Pantai Damai, Datuk Dr Abdul Rahman Junaidi berkata seramai 60 orang ahli ditetapkan yang mewakili tiga zon iaitu Telaga Air, Santubong dan Seberang Hilir.

“Setakat ini seramai 60 orang ahli ditetapkan bagi mewakili tiga buah zon namun, jumlah ahli akan ditambah supaya kumpulan ini dapat beroperasi secara konsisten setiap kali bencana terjadi.

“Penubuhan skuad ini merupakan salah satu inisiatif baharu di mana PBB Pantai Damai menubuhkan kumpulan khas yang akan membantu semasa bencana.

“Pasukan ini ditubuhkan secara sukarela dan bila ada kes-kes yang melibatkan bencana alam, mereka akan turun padang untuk membantu,” jelasnya semasa berucap pada Majlis Pelancaran Skuad Prihatin Pantai Damai di Pusat Khidmat Pantai Damai, di sini, semalam.

Menjelas lanjut, Abdul Rahman memberitahu inisiatif tersebut merupakan program perintis bagi membantu lebih ramai pihak dan persediaan bagi menghadapi sebarang bencana.

Tambahnya, kumpulan tersebut akan diberi taklimat mengenai langkah-langkah yang perlu dilakukan semasa bencana berlaku dalam masa yang terdekat ini.

See author's posts


Buruh maut tertimbus

MIRI: Seorang buruh maut selepas ditimpa runtuhan tanah ketika membaiki paip air bocor di simpang Jalan Riam-Lambir di sini,kelmarin.

Ketua Polis Daerah,Asisten Komisioner Lim Meng Seah berkata, mangsa, Inggol Rebai, 55, disahkan meninggal dunia ketika menerima rawatan di Hospital Miri, pada 6.30 petang.

“Menurut saksi, kejadian berlaku sekitar 5.30 petang, apabila jengkaut telah mengorek lubang lebih kurang tiga meter dan menjumpai kawasan paip yang rosak di bawah tanah, mangsa turun ke dalam lubang tersebut untuk membaiki paip dalam keadaan berdiri.

“Tetapi pada waktu tersebut ada kawasan tanah yang runtuh kerana kawasan tersebut mula berair disebabkan paip bocor dan tanah yang jatuh telah menimpa belakang mangsa,” katanya menerusi satu kenyataan semalam.

Katanya, mayat mangsa telah dibawa ke Bilik Mayat hospital berkenaan untuk tindakan lanjut.

“Setakat ini kes itu diklasifikasikan sebagai kematian mengejut (SDR),” katanya.

See author's posts


Ada sinar baharu setelah 10 tahun penantian – Dr Sim

SIBU: Setelah 10 tahun penantian, akhirnya akan ada sinar pembangunan di kawasan Dewan Undangan Negeri (DUN) Bawang Assan.

Timbalan Premier Sarawak Dato Sri Dr Sim Kui Hian berkata sedemikian mengesahkan bahawa Premier Sarawak Datuk Patinggi Tan Sri Abang Johari Tun Openg telah bersetuju untuk menyalurkan peruntukan geran Projek Kecil Luar Bandar (MRP) bagi tujuan pembangunan di kawasan tersebut.

“Ini akan memberi sinar pembangunan di kawasan ini selepas selama 10 tahun ‘tengok saja’.

“Kami ingin mengucapkan terima kasih kepada Premier Sarawak Datuk Patinggi Tan Sri Abang Johari Tun Openg atas keyakinan beliau kepada Parti Rakyat Bersatu Sarawak (SUPP) untuk menjalankan projek tersebut.

“Kita akan berbincang dengan Pengerusi Majlis Perbandaran Sibu (MPS) Clarence Ting dan Senator Robert Lau Hui Yew kerana agensi pelaksana bukan wakil rakyat dan bukan SUPP, pembiayaannya kerajaan, ia mesti dilakukan oleh agensi kerajaan,” jelasnya.

Beliau berkata demikian pada Majlis Ngiling Bidai 2023 anjuran SUPP Cawangan Bawang Assan, tengah hari tadi.

Dr Sim yang juga Menteri Kesihatan Awam, Perumahan dan Kerajaan Tempatan turut menggesa rakyat khususnya ahli parti supaya bekerjasama dalam memastikan GPS dapat merampas kembali kerusi DUN Bawang Assan.

“Ini adalah satu-satunya cara untuk mendapatkan lebih peruntukan bagi pembangunan kawasan Bawang Assan.

“Jika tidak menang, kami hanya boleh ‘tengok saja’ dan kami (di Bawang Assan) telah memerhati selama 10 tahun.

“Premier Sarawak Datuk Patinggi Tan Sri Abang Johari bermurah hati dengan memberikan sedikit peruntukan.

“Apa yang penting selepas ini, kita mesti ambil tindakan untuk memastikan kemenangan GPS di DUN Bawang Assan adalah penting untuk lebih banyak peruntukan.

Turut hadir, Timbalan Menteri Kesihatan Awam, Perumahan dan Kerajaan Tempatan yang juga Ahli Dewan Undangan Negeri (ADUN) Pelawan Michael Tiang, ADUN Bukit Assek Joseph Chieng, Pengerusi SUPP Cawangan Bawangan Assan Senator Robert Lau Hui Yew, Temenggong Datuk Vincent Lau Lee Ming, Temenggong Stanley Geramong Bandar serta yang lain.

Oleh AKUN GIMAN

See author's posts


Alumni SK Abang Leman bantu Nor Mala

KUCHING: Nasib yang menimpa seorang pelajar Tahun Lima Sekolah Kebangsaan (SK) Abang Leman Kabong yang menghidapi penyakit kanser darah (leukemia) mendapat perhatian daripada pelbagai pihak.

Semalam Alumni SK Abang Leman Kabong, Semawi Mohd mewakili  Pengerusi Alumni SK Abang Leman Kabong, Olen Tabor tampil menyampaikan sumbangan kepada Nor Mala Jamali bagi meringankan beban ditanggung untuk perbelanjaan perubatan dan pembedahan  di Hospital Umum Sarawak.

Semawi turut meminta ibu pelajar itu agar banyak bersabar dan menguatkan semangat untuk anak beliau sembuh.

“Pihak kita difahamkan, pelajar ini baharu sahaja menamatkan rawatan kimoterapi dan diberi rehat selama dua hari sebelum dirujuk ke Hospital Pakar di Kuala Lumpur.

“Saya mewakili Alumni SK Abang Leman Kabong berdoa semoga pelajar itu sembuh seperti sedia kala, dan juga berharap ibu beliau terus bersabar menghadapi dugaan ini,” katanya.

Semawi berkata sumbangan wang tunai itu adalah hasil daripada derma kilat ahli-ahli jawatankuasa Alumni, bagi menampung serta meringankan beban kewangan keluarga pelajar itu untuk kos perubatan, membeli barang keperluan dan sebagainya.

“Semoga sumbangan kecil itu, akan dapat meringankan sedikit beban yang ditanggung keluarganya dan seterusnya mendapat ganjaran pahala daripada Allah SWT,” ujarnya.

Oleh Adi Safarman

See author's posts


Kawal kebanjiran berurusan di BSN

KUCHING: Ibu Pejabat Polis (IPD) Daerah Kuching bersiap siaga untuk
mengawal sebarang kebanjiran orang ramai ke Bank Simpanan Nasional (BSN) bagi
urusan Bantuan Prihatin Nasional (BPN) bermula semalam.

Ketua Polis Daerah Kuching ACP Awang Din Awang Gani berkata, pihaknya telah
bersiap lebih awal dengan seramai tujuh orang pegawai termasuk seorang pegawai
kanan telah ditugaskan untuk memantau situasi di dua buah cawangan BSN di
bandar Kuching.

“Bagi operasi semalam, penugasan telah bermula seawal jam 8 pagi dan
selesai pada 3.00 petang.

“Hasil pemantauan di kedua-dua cawangan BSN tersebut mendapati orang
ramai beratur dengan menjaga jarak masing-masing.

“Pihak bank turut menyediakan cecair pencuci tangan dan alat pengukur
suhu serta hanya membenarkan tiga orang dibenarkan masuk ke dalam bank pada
satu-satu masa dan berurusan di kaunter bank yang telah disediakan serta semua
petugas menggunakan topeng muka.

“Mereka juga dikawal oleh petugas RELA yang membantu pihak Bank untuk
mengawal kehadiran orang ramai,” katanya dalam kenyataan semalam.

Menurut, hasil pemantauan di kedua-dua cawangan BSN tersebut juga
mendapati  keadaan adalah terkawal dan
tiada insiden yang tidak diingini berlaku.

“Adalah dianggarkan seramai 141 orang telah berurusan di BSN Jalan
Chan Bee Kiew manakala 270 orang berurusan di BSN Jalan Bayor Bukit,”
jelasnya.

Jelasnya, terdahulu pada Jumaat, pihanya telah mengadakan pertemuan dengan
Pengurus BSN Kuching di Cawangan BSN Jalan Kulas, Satok mengenai persediaan
pihak bank semasa kehadiran orang ramai yang akan hadir ke cawangan mereka
untuk urusan BPN.

See author's posts


Jalan Pasi-Tanjung Manis, Jambatan Batang Rajang

SARIKEI: Projek Jalan Pasi-Tanjung Manis dan Jambatan Batang Rajang yang sedang dalam pembinaan dijangka siap sepenuhnya pada awal suku 2024, kata Timbalan Menteri Perancangan Bandar, Pentadbiran Tanah dan Alam Sekitar, Datuk Len Talif Salleh.

Katanya, projek jalan raya sepanjang 17 kilometer (km) yang termasuk jambatan sepanjang 1.2 km itu dilaksanakan dengan kos berjumlah RM321 juta.

“Ia menghubungkan kawasan Sarikei-Bintangor ke kawasan Tanjung Manis.

“Kalau jalan raya dan jambatan ini siap kelak, insya-Allah perjalanan dari Sarikei ke Tanjung Manis akan mengambil masa lebih kurang 45 minit.

“Kalau dibandingkan pada masa ini, perjalanan dari Sarikei ke Tanjung Manis adalah sekurang-kurangnya dua jam,” katanya.

Beliau berkata demikian ketika ditemu bual pemberita selepas selesai Majlis Perasmian Kursus Penjenamaan dan Pembungkusan Produk di Dewan Masyarakat Kampung Jerijeh Baru, Tanjung Manis, baru-baru ini.

Tambahnya, pembinaan jalan raya dan jambatan tersebut juga merupakan antara usaha Kerajaan Sarawak untuk meningkatkan lagi sosioekonomi rakyat tempatan.

“Sekiranya jalan raya dan jambatan ini siap kelak, ia akan menjadi ‘Game Changer’ untuk memberi perubahan yang ketara dalam pembangunan di kawasan ini.

“Bukan sahaja perubahan dari segi bisnes dan sebagainya, tetapi juga dari segi semua aspek seperti pelancongan sosial, kemasyarakatan, keagamaan dan sebagainya.

“Oleh sebab itu, saya sudah memaklumkan kepada penduduk-penduduk di pesisir ini supaya bersedia untuk mencari jalan dan kaedah bagaimana mereka dapat mempertingkatkan lagi perusahan mereka dalam bidang pertanian, perusahaan dan sebagainya,” ujarnya.

Len Talif yang juga Ahli Dewan Undangan Negeri (ADUN) Kuala Rajang berharap penduduk memberikan sokongan kepada Gabungan Parti Sarawak (GPS) semasa Pilihan Raya Umum Ke-15 (PRU-15) bagi memastikan kelestarian pembangunan khususnya di Tanjung Manis.

Oleh EARL ANEK

See author's posts


K-KOMM gerakkan 1,860 komuniti Keluarga Malaysia sempena Hari Kebangsaan

MENTERI Komunikasi dan Multimedia yang juga Ahli Parlimen Ketereh Tan Sri Annuar Musa beramah mesra dengan orang ramai sempena mengadakan Tinjauan Mesra (Walkabout) di kedai sekitar Kok Lanas, kelmarin. • Foto BERNAMA

KOTA BHARU: Kementerian Komunikasi dan Multimedia (K-KOMM) menggerakkan 1,860 komuniti Keluarga Malaysia sempena sambutan Hari Kebangsaan pada 31 Ogos ini.

Menteri Komunikasi dan Multimedia, Tan Sri Annuar Musa berkata pihaknya telah melantik pengerusi jawatankuasa induk bagi sambutan Hari Kebangsaan dan Hari Malaysia yang turut melibatkan program di peringkat negeri untuk rakyat sama-sama meraikannya.

“Kita galakkan komuniti sepanjang Ogos tanpa perlu menunggu tarikh 31 Ogos, jadi saya percaya usaha ini akan berjalan secara berperingkat-peringkat termasuk pemberian bantuan kepada hampir 150 kawasan parlimen.

Pemberian bantuan ini menerusi peruntukan kira-kira RM10,000 berdasarkan permohonan yang dibuat oleh Ahli Parlimen berkenaan,” katanya kepada pemberita ketika ditemui di Kok Lanas, di sini, kelmarin.

Annuar yang juga Ahli Parlimen Ketereh percaya kemeriahan sambutan Hari Kebangsaan pada tahun ini akan diraikan secara meriah berbanding tahun sebelum ini. – Bernama

See author's posts


Werner sah milik Chelsea

CHELSEA mencapai persetujuan menandatangani Timo Werner dari RB Leipzig.

Penyerang berusia 24 tahun itu bersetuju dengan terma peribadi bersama The Blues selain perlu menjalani ujian perubatan dan akan menyertai pasukan pada Julai depan apabila musim liga Jerman berakhir.

Werner yang menyertai Leipzig dari Stuttgart pada 2016 setakat ini menjaringkan 32 gol dalam semua kejohanan musim ini.

“Saya gembira dapat menyertai Chelsea, ia detik membanggakan untuk bersama kelab hebat ini,” kata pemain antarabangsa Jerman itu.

Werner yang terkenal dengan kepantasannya turut boleh beraksi di bahagian sayap berterima kasih kepada kelab dan penyokong di Leipzig. Menurutnya, mereka sentiasa berada di hatinya.

Katanya lagi: “Saya teruja dan memandang ke hadapan untuk bersama rakan sepasukan yang baharu musim depan, pengurus baharu dan sudah tentu penyokong Chelsea.

“Bersama kita miliki kejayaan di masa hadapan,” ujarnya.

Pengarah Chelsea, Marina Granovskaia berkata, kelab amat gembira memperolehi salah seorang pemain Eropah paling dikehendaki yang memilih Stamford Bridge.

“Dia mempunyai gabungan karakter yang jarang dimiliki, muda, ceria dan terbukti kemampuannya,” katanya lagi.

PENJARING terbanyak sepanjang zaman Napoli, Dries Mertens menandatangani kontrak baharu sehingga 2022 bersama kelab Serie A itu beberapa jam sebelum menentang Juventus dalam aksi final Piala Itali di Rome.

“Mereka yang menyayangi Naples tahu cinta ini adalah selamanya. Saya akan memberikan yang terbaik sehingga ke hari terakhir untuk mencipta sejarah kelab dan bandar ini,” kata pemain antarabangsa Jerman itu dalam akaun Twitternya, hari ini.

Kontrak baharu pemain berusia 33 tahun itu tamat 2022 tetapi turut mempunyai pilihan lanjutan ke musim ketiga.

“Sangat gembira dapat bersama untuk tempoh lama. Hidup Dries!” kata presiden, Aurelio De Laurentiis dalam Twitternya.

Mertens tiba di Naples dari PSV Eindhoven pada 2013, menjuarai Piala Itali dan Piala Super Itali pada musim berikutnya.

Dia menjaringkan 122 gol daripada 310 perlawanan dan menyumbang 73 bantuan jaringan dalam semua kejohanan untuk Napoli.

Bintang Belgium itu muncul penjaring terbanyak Napoli pada separuh akhir Piala Itali selepas menewaskan Inter Milan, Sabtu lalu.

Dia memintas Marek Hamsik dan tujuh gol mengatasi legenda kelab, Diego Maradona.-AFP

See author's posts


Prasarana Sabah masih di tahap tidak memuaskan

PRASARANA PUNCA PENGANGGURAN… Peka dengan situasi berkenaan, kerajaan negeri menyiapkan projek prasarana terutama pembinaan Lebuh Raya Pan Borneo menjadi usaha penting bagi menarik pelabur dan merangsang pembangunan ekonomi negeri.

SANDAKAN: Prasarana yang masih pada tahap tidak memuaskan menyukarkan kerajaan negeri menarik pelabur besar adalah antara sebab utama pengangguran dan kemiskinan masih tinggi di Sabah.

Timbalan Ketua Menteri, Datuk Seri Bung Moktar Radin berkata, kerajaan negeri peka dengan situasi berkenaan, justeru, menyiapkan projek prasarana terutama pembinaan Lebuhraya Pan Borneo menjadi usaha penting bagi menarik pelabur seterusnya merangsang pembangunan ekonomi negeri.

“Banyak pelabur jumpa kita (kerajaan negeri) untuk melabur berbilion ringgit di Sabah, tetapi tidak dapat kita merealisasikan sebab elektrik tidak baik, air kurang, jalan raya tidak baik.

“Tetapi kita tidak akan biarkan (masalah) ini berterusan. Kita akan melihat bagaimana Sabah dapat kita pacu dari segi lain, dari segi ekonomi supaya kemunduran ini dapat kita kurangkan,” katanya kepada pemberita selepas merasmikan Program Aspirasi Kepulihan Negara peringkat negeri di sini, semalam.

Bung Moktar, yang juga Menteri Kerja Raya Negeri berkata demikian ketika mengulas mengenai Keluaran Dalam Negara Kasar (KDNK) terbaharu yang menyatakan Sabah antara negeri dengan kadar pengangguran dan kemiskinan tertinggi.

Beliau yang juga Ahli Parlimen Kinabatangan turut memberitahu pihaknya telah meminta Kerajaan Persekutuan untuk menambah jumlah pakej kerja projek pembinaan lebuh raya itu untuk dilaksanakan tahun depan bagi mempercepatkan penyiapan Lebuhraya Pan Borneo.

“Sekiranya dapat dilaksanakan tahun depan, bermakna dalam tiga tahun, jalan ini akan terus baik dan sudah tentu kita dapat memikirkan pula untuk pembangunan sumber air dan tenaga elektrik.

Mengenai Program Aspirasi Kepulihan Negara itu, Bung Moktar berkata, kecekapan pasukan keselamatan dan Kawasan Keselamatan Khas Pantai Timur Sabah (ESSCom) mengawal ketat sempadan negara berjaya membanteras masalah pengedaran dadah, khususnya di timur Sabah.

Sementara itu, ditanya mengenai langkah diambil bagi menangani isu serangan buaya di Sabah, Bung Moktar berkata, beliau sedar serangan reptilia berkenaan terhadap manusia semakin berleluasa menyebabkan kepercayaan bahawa bilangan mereka (buaya) mungkin melebihi jangkaan.

“Atau mereka mengalami kekurangan makanan dan kini keluar serta mula menyerang manusia. Kita tidak tahu. Walaupun tiada bilangan rasmi, tapi setiap malam di sepanjang Sungai Kinabatangan, kita boleh lihat beberapa pasang mata jika kita suluh ke arah kawasan itu,” katanya.

Beliau telah dimaklumkan bahawa Kementerian Pelancongan, Budaya dan Alam Sekitar Sabah telah menawarkan perkhidmatan untuk menangkap reptilia itu dan permohonan boleh dibuat kepada kementerian bagi membolehkan pemburu buaya tampil membantu menangkap reptilia sungai itu.

“Jadi, saya sentiasa mencari jalan menjemput atau memanggil pemburu profesional seperti di Sarawak untuk memastikan bilangan populasi buaya di Kinabatangan dapat dikurangkan,” katanya. – Bernama

See author's posts


Mustahil ramal daerah hijau

ALEXANDRA LORNA

KUCHING: Timbalan Ketua Menteri Datuk Amar Douglas Uggah berkata, adalah mustahil untuk meramalkan beberapa daerah akan dikategorikan sebagai kawasan hijau dalam masa yang terdekat ini.

Beliau berkata,  sudah tentu, pihak Jawatankuasa Pengurusan Bencana Negeri (JPBN) inginkan semua daerah berada dalam kawasan hijau.

“Tetapi bilakah semuanya akan berada dalam kawasan hijau, kita tidak tahu.

“Kita tidak boleh membuat ramalan begitu sahaja kerana untuk memastikan sesuatu kawasan itu dikategorikan kawasan hijau, ia harus mengikut definisi perubatan, iaitu tiada kes positif selama 14 hari,” jelasnya sambil menambah rekod sejarah kawasan tersebut juga perlu dinilai.

Beliau berkata demikian semasa sidang media laporan harian Covid-19 Sarawak di Bangunan Lama Dun, Petra Jaya semalam.

Beliau berkata, keadaan yang amat membimbangkan sekarang adalah kes postif dari kluster sporadik kes dan kluster yang baharu serta yang masih dalam siasatan.

“Namun, bagi beberapa kluster yang awal sebelum ini, jumlah kes positif direkodkan dilihat semakin menurun,” katanya kagi.

Uggah berkata, bagi pelajar dari kawasan hijau yang ingin kembali ke kampung halaman, Prosedur Operasi Standard (SOP) terperinci bagi butiran perjalanan mereka akan diumumkan hari ini.

Bagi pihak perusahaan kecil dan sederhana (PKS), yang terjejas dan kehilangan pekerjaan disebabkan oleh lanjutan tempoh Perintah Kawalan Pergerakan (PKP), beliau berkata pihak tersebut layak untuk mendapatkan bantuan khas Sarawakku Sayang (BKSS).

“Ini kerana mereka berada dalam golongan B40, disebabkan kehilangan punca pendapatan dan mereka haruslah seorang rakyat Sarawak,” katanya lagi.

See author's posts


Wujud rancangan pecah belah undi Warisan Plus

SEMPORNA: Presiden Parti Warisan Sabah (Warisan) Datuk Seri Mohd Shafie Apdal yakin terdapat rancangan besar bagi memecahbelahkan undi dalam usaha memastikan Warisan Plus tumbang dalam Pilihan Raya Negeri (PRN) Sabah akhir bulan ini.

Ketua  Menteri Sabah itu berkata, perkara ini terbukti apabila begitu banyak parti dan  calon menawarkan diri untuk bertanding termasuk kemunculan semula beberapa ahli politik veteran.

Menurutnya, meskipun kehadiran gabungan  parti melaungkan solidariti  namun sudah pasti mempunyai hasrat dan cita-cita  tertentu tanpa terikat  dengan mana-mana  parti.

Walaupun  menyatakan  wujud  kesepakatan, namun  ia jelas  tidak kelihatan  apabila  berlaku pertembungan  antara sekutu  merebut kerusi Dewan Undangan Negeri (DUN) dalam gabungan  tersebut.

“Saya  percaya rakyat bukan mudah  untuk diperbodohkan dengan  pendekatan ini dan yakin  tujuan  pembangkang hanya untuk memecahbelahkan sokongan  terhadap Warisan  dan sekutunya  seperti PKR, DAP dan Amanah,” katanya dalam temu bual eksklusif dengan Bernama di kediamannya, di sini, baru-baru ini.

PRN Sabah kali ini melakar  sejarah tersendiri apabila menampilkan 447 calon  termasuk 43 wanita daripada 15 parti termasuk calon bebas di 73 kerusi DUN berbanding 349 calon bertanding bagi  keseluruhan kerusi Parlimen dan DUN semasa Pilihan  Raya Umum  Ke-14 (PRU14) pada  2018.

Antara ahli politik veteran kembali semula kepada  perjuangan parti ialah bekas ketua menteri Tan Sri Chong Kah Kiat daripada  Parti Liberal Demokratik (LDP) di kerusi DUN Inanam dan bekas ketua menteri dan bekas Menteri Komunikasi dan Multimedia Datuk Seri Dr Salleh Said Keruak mewakili Barisan Nasional (BN) di kerusi DUN Usukan.

BN,  rakan sekutunya daripada Perikatan Nasional (PN) dan Parti Bersatu Sabah (PBS) akan bertembung di 17 kawasan DUN, antaranya di  Bengkoka,  Matunggong,  Tandek,  Kadamaian,  Tanjung Aru, Sook, Telupid dan Karamunting.

Mengulas lanjut, Mohd Shafie berkata ada di antara calon  juga yang dikenali beliau termasuk  anggota keluarga sendiri, yang masih bergantung  kepada bantuan  yang selalu diberikan, sedangkan mereka sedar tidak berupaya  untuk membentuk kerajaan.

“Mereka mungkin ambil ruang dan kesempatan ini setelah ada orang-orang tertentu yang menaja mereka, menghasut mereka untuk mencemarkan sistem yang ada, maknanya kawasan-kawasan ini walaupun mereka tahu kemungkinan besar mereka tidak boleh memenangi pilihan raya.

“Saya yakin  di sebalik takbir mereka ini diberi dorongan dan juga imbuhan kewangan untuk menawarkan diri  sebagai calon supaya jangan ada kawasan yang tanpa bertanding,” katanya.

Mengikut  data Suruhanjaya Pilihan Raya (SPR), tiada  langsung pertandingan satu lawan satu  pada pilihan raya kali ini dengan paling  sedikit pertandingan tiga penjuru dan paling banyak 11 penjuru.

Pertandingan  lima penjuru, enam penjuru dan tujuh penjuru  merupakan kelompok yang paling  banyak.

Bagaimanapun,  Mohd Shafie berkata, ia  bukanlah satu cabaran yang amat berat memandangkan beliau yakin rakyat di negeri ini mampu mengenali dan mengetahui pilihan terbaik yang akan memegang tampuk pemerintahan Negeri di Bawah Bayu itu.

Katanya, PRN kali ini  sebenarnya berkisar kepada keinginan rakyat untuk sebuah parti tempatan yang mampu memperjuangkan hak  mereka, bukannya parti luar yang dianggap akan memberikan banyak kongkongan dan tekanan.

“Tapi kebimbangan mereka setiap parti berasaskan bukan dari Sabah akan  banyak kongkongan, banyak tekanan sehingga nak minta  jadi calon dan kerusi pun susah. Tapi mereka laungkan ada autonomi, tapi hakikatnya tiada autonomi.

“Masing-masing parti nakkan supaya mereka mempunyai bukan hanya jumlah tapi kuasa berlebihan dan dengan itu perebutan kerusi ini tidak sampai ke penghujungnya,  saya ingat sampai sekarang pun,” katanya.

Apa yang jelas ketika ini juga, kata Mohd Shafie,  Bersatu dan UMNO misalnya masih bergelut dalam memutuskan siapa bakal ketua menteri  sekiranya parti itu menang,  selain jumlah kerusi UMNO yang jauh lebih besar daripada Bersatu.

UMNO meletakkan 32 calon manakala Bersatu 19 calon pada PRN Sabah, 26 September ini.

“Kita sedar dan tahu bahawa UMNO jumlah  (kerusi) dia besar dari Bersatu, bertanding pada kali ini mana mungkin Bersatu itu boleh jadi ketua sedangkan UMNO juga miliki jumlah kerusi besar,” katanya. – Bernama

See author's posts


Lagi hutan ‘digondol’ untuk pembangunan

SHAH ALAM: Penebangan hutan untuk memberi laluan kepada projek-projek pembangunan bukan perkara baharu dan isu ini sering dibangkitkan oleh pertubuhan alam sekitar serta penduduk berhampiran yang terjejas selain turut didedahkan oleh media.

Tetapi, bagai mencurah air ke daun keladi atau ibarat anjing menyalak bukit, kegiatan menarah dan membersihkan hutan terus dilakukan secara rakus tanpa mempedulikan flora dan fauna yang berlindung di situ demi membangunkan “hutan batu”.

Situasi itu turut dialami penduduk di Perdana Heights, Seksyen U10 di sini yang bimbang dengan nasib kawasan hutan yang terletak kira-kira 200 meter dari taman perumahan mereka apabila kerja-kerja “membotakkan” kawasan tersebut giat dilaksanakan, dipercayai untuk membina kawasan perumahan baharu.

Namun, penduduk mendakwa tiada sebarang makluman diberikan pihak berkuasa mahupun pemaju mengenai projek itu yang dianggar seluas 20 hektar, didakwa membabitkan kawasan hutan simpan, dan dijangka siap lima tahun lagi.

Tinjauan Bernama mendapati kawasan pembinaan ditutup rapat, menghalang pandangan dari luar akan kerja-kerja yang dilakukan di dalam kawasan tersebut.

Bernama juga mendapati kebenaran dalam dakwaan penduduk mengenai suasana damai di situ apabila kedengaran bunyi unggas selain udara yang nyaman dari hutan berhampiran kawasan perumahan yang menempatkan 140 kediaman tersebut.

Difahamkan projek pembangunan itu bermula pada 16 Mac, iaitu dua hari sebelum Perintah Kawalan Pergerakan (PKP) dikuatkuasakan, justeru menimbulkan persoalan bagaimana projek tersebut berjalan seperti biasa sedangkan tapak pembinaan antara yang tidak dibenarkan beroperasi ketika PKP.

Pengerusi Persatuan Penduduk Perdana Heights Abd Hamid Othman, 70, mendakwa Majlis Bandaraya Shah Alam (MBSA) bukan sahaja tidak berunding dengan penduduk di kawasan itu berhubung projek pembangunan berkenaan bahkan gagal membuat pemakluman mengenai pelaksanaan projek.

“Kami nak jumpa MBSA untuk dapatkan penjelasan dan kami mahu bincang bagaimana kami dapat selamatkan alam sekitar ini agar kekal seperti sebelum ini. Kami risau akan berlaku hakisan tanah selain gangguan hidupan liar yang terpaksa mencari makan di tempat kami kerana habitat mereka sudah musnah,” katanya yang telah 12 tahun menetap di situ.

“Di sini hidupan liar umpamanya tapir yang datang waktu malam, babi hutan, kera, monyet dan pelbagai spesies burung yang berwarna-warni. Tasik ini kita boleh lihat kadang-kadang warnanya bertukar daripada hijau kepada coklat,” katanya lagi ketika ditemui Bernama.

Seorang penduduk yang hanya mahu dikenali sebagai Ram, 50, meluahkan rasa kecewa terhadap perubahan yang berlaku di kawasan berkenaan serta kesal dengan sikap pihak berkuasa yang disifatkannya seolah-olah merahsiakan projek berkenaan daripada orang awam.

Sementara itu, Ketua Bahagian Korporat dan Perhubungan Awam MBSA Shahrin Ahmad ketika ditanya Bernama, berkata MBSA memberikan kebenaran untuk tanah yang dimiliki pihak tertentu tersebut dibangunkan.

“Kebenaran Merancang (KM) termasuk melakukan kerja-kerja tanah diluluskan MBSA untuk aktiviti pembangunan di kawasan itu. Tanah yang dibangunkan itu adalah milik pihak tertentu dan dibenarkan untuk dibangunkan … berkemungkinan kawasan itu akan dibina dengan taman perumahan atau projek lain mengikut kehendak pemilik tanah,” jelasnya.

Dalam pada itu, Sahabat Alam Malaysia (SAM) ketika dihubungi Bernama berkata proses pembersihan hutan tidak sepatutnya diluluskan tanpa berunding terlebih dahulu dengan penduduk di kawasan berhampiran yang mungkin terjejas dengan kerja-kerja tersebut.

“Memang sedih bila melihat semakin banyak hutan dibersihkan atas nama pembangunan. Kami khuatir jika isu ini berterusan akan turut menjejaskan kualiti kehidupan masyarakat setempat,” katanya, menambah mereka juga “kehilangan” hidupan liar yang menjadi sebahagian ekosistem di kawasan terbabit.  — Bernama

See author's posts


Dr. Zulkifli positif Covid-19

KUALA LUMPUR: Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri mengesahkan beliau positif Covid-19 dan kini sedang menjalani rawatan di hospital.

Beliau memaklumkan perkara itu menerusi ciapan di akaun Twitter rasminya, semalam.

“ Kepada semua rakyat Malaysia, saya kini menjalani rawatan kerana disahkan positif Covid-19 oleh Kementerian Kesihatan Malaysia (KKM).

Alhamdulillah sehingga saat ini keadaan kesihatan saya adalah baik.

“Saya menyeru orang ramai yang hadir majlis yang melibatkan kehadiran saya dari 24 September hingga 4 Oktober agar menjalani pemeriksaan saringan Covid-19 di mana-mana klinik kesihatan dengan segera,” katanya.

Zulkifli turut mendoakan semoga Allah SWT sembuhkan dan selamatkan rakyat Malaysia daripada Covid-19.

Sementara itu, dalam akaun Facebook rasminya, Zulkifli memaklumkan bahawa bantuan Musa’adah Khas Siswa Siri 2 kepada siswa yang terkandas akan diteruskan oleh agensi di bawah kementeriannya.

“Program Musa’adah Covid-19 yang telah diatur akan terus dijalankan seperti biasa di seluruh Malaysia. Masih ramai yang memerlukan bantuan kewangan,barangan asas, makanan dan lain-lain dalam tempoh yang getir ini.

“Sejak Mac, bantuan disalurkan tanpa mengira agama dan bangsa.

Pandemik Covid-19 benar-benar mengajar saya erti kebersamaan.

Saya akan pastikan semua bantuan sampai kepada sasaran, insya-Allah,” katanya.

Terdahulu, Ketua Pengarah Kesihatan Tan Sri Dr Noor Hisham Abdullah berkata seorang individu yang menghadiri satu mesyuarat di Jabatan Perdana Menteri pada Sabtu lepas disahkan positif Covid-19.

Beliau berkata, individu berkenaan tidak mempunyai sebarang gejala dan kini telah dimasukkan ke hospital untuk pengasingan,pemerhatian dan rawatan mengikut protokol sedia ada.- Bernama

See author's posts


Pecahkan amalan monopoli

SEJAK kebelakangan ini timbul isu monopoli dalam pelbagai sektor berbentuk perniagaan di negara kita. Perkhidmatan atau barangan ditawarkan syarikat tunggal selama ini antara faktor orang ramai terpaksa menanggung kos tinggi disebabkan tidak mempunyai pilihan lain.

Ada yang kata, monopoli boleh dilaksanakan, namun kerajaan perlu memendekkan tempoh yang diberikan kepada sesebuah syarikat bagi membenarkan persaingan. Kerajaan juga perlu mengkaji beberapa lagi perniagaan monopoli seperti dalam pengimportan makanan, perkhidmatan liputan rangkaian 5G, pembekalan ubat, perkhidmatan kerajaan secara dalam talian dan televisyen berbayar bagi mewujudkan persaingan lebih baik serta adil kepada rakyat.

Contohnya dalam bidang penyiaran. Sejak 28 Disember 1963 dan selama 33 tahun kemudian, rakyat Malaysia menikmati siaran televisyen percuma bermula dengan siaran hitam putih (hingga 1978 beralih kepada televisyen warna) melalui RTM. RTM ketika itu satu-satunya penyiaran televisyen sehinggalah TV3 dilancarkan dan bersiaran pada 1 Jun 1984 iaitu stesen televisyen swasta terestrial pertama negara dengan slogan Berita Terkini Hiburan Sensasi.

Sejak itu monopoli RTM melalui saluran TV1 dan TV2 berakhir. Namun, ia bukan menjadi isu sangat kerana perkhidmatan televisyen adalah percuma. Cuma orang ramai tiada pilihan.

Kemudian, muncul perkhidmatan televisyen bersatelit dan radio berbayar pertama negara iaitu Astro di Malaysia pada 1 Jun 1996 (33 tahun setelah saluran TV pertama negara diwujudkan) diasaskan oleh jutawan Ananda Krishnan.

Astro pada mulanya menawarkan 22 saluran televisyen dan kini Astro mempunyai lebih 160 saluran TV dan stesen radio, dan juga 25 saluran HD, turut berkembang di beberapa negara jiran Asia Tenggara.

Dengan banyak siaran dan satu-satunya televisyen berbayar, maka Astro memonopoli siaran televisyen tempatan. Tiada saingan berlaku. Ada yang mendakwa bayaran agak mahal selain tayangan siaran berulang-ulang.

Oleh itu, kerajaan perlu menawarkan lesen penyiaran secara terbuka kepada sesiapa saja atau mana-mana syarikat yang berminat membuka siaran televisyen berbayar. Ini bagi membolehkan saingan dalam bidang penyiaran.

Astro adalah contoh monopoli dalam siaran televisyen kerana setakat ini belum ada pesaing dalam erti kata sebenar. Sebab itu, bila Astro menaikkan langganan termasuk segmen tertentu seperti saluran sukan, kita terpaksa melanggan sebab tiada pilihan, tetapi kini sudah banyak jalan keluar.

Kini, ramai juga yang beralih kepada smart tv, dan boleh menonton apa sahaja yang diminati termasuk Netflix.

Pakar ekonomi, Prof Datuk Dr Shazali Abu Mansor, berkata perkhidmatan tidak strategik seperti perkhidmatan kerajaan dalam talian dan televisyen berbayar perlu dikaji semula sebagai langkah meningkatkan mutu dan memberikan perkhidmatan yang berpatutan. Katanya, ketiadaan pilihan menyebabkan ada syarikat monopoli mengambil kesempatan ke atas pengguna.

“Mengambil contoh tayangan cerita dipertontonkan oleh stesen televisyen berbayar adalah sama dan berulang-ulang, sedangkan pelanggan membayar mahukan sesuatu yang setimpal dengan bayaran dikenakan,” katanya.

Selain monopoli syarikat tertentu, kerajaan juga perlu menyiasat penubuhan sesuatu konsortium atau kartel yang cenderung bersifat manipulatif serta ‘berkuasa’ mengawal pasaran.

Suruhanjaya Persaingan Malaysia (MyCC) boleh mendedahkan senarai syarikat dikesan memonopoli sektor tertentu, supaya tindakan boleh diambil antaranya memecahkan monopoli mereka dalam pasaran demi kepentingan rakyat.

Tidak kira konsortium atau syarikat macam mana sekalipun, pastikan ia tidak ada kawalan khususnya dari segi harga dan tidak membesar sampai ia boleh menetapkan harga pasaran. Jika ada persaingan, ia tidak boleh tetapkan harga.

Baru-baru ini, Perdana Menteri, Datuk Seri Anwar Ibrahim, berkata kerajaan akan mengkaji semula semua syarikat yang menikmati monopoli pada masa lalu sebagai usaha memastikan perkhidmatan ditawarkan lebih berdaya saing antara mereka. Katanya, semua kementerian sudah diminta mengkaji syarikat monopoli sedia ada di bawah bidang kuasa mereka dalam menggalakkan pembangunan ekonomi yang telus serta persaingan yang adil.

Antaranya ialah monopoli yang dipegang oleh Touch ‘n Go (TnG) sejak 1997. TnG sudah beroperasi selama kira-kira dua dekad, tetapi tidak ada sebarang kemajuan yang meyakinkan.

Sementara itu, portal berita FMT memetik Prof Dr Geoffrey Williams dari Universiti Sains dan Teknologi Malaysia (MUST) sebagai berkata, monopoli dalam makanan, pengimportan beras, perkhidmatan liputan rangkaian 5G dan pembekalan ubat-ubatan perlu dipecahkan.

“Ini antara yang perlu dipecahkan oleh kerajaan kerana ia menyebabkan pengguna dikenakan kos yang tidak berpatutan,” katanya. Dr Williams berkata, tindakan memecahkan monopoli bagaimanapun tidak boleh dibuat dalam jangka masa pendek atau tergesa-gesa. “Ia mesti menjadi sebahagian usaha holistik untuk mengukuhkan lagi dasar antipersaingan oleh Suruhanjaya Persaingan Malaysia dan Kementerian Ekonomi,” katanya.

Bagaimanapun, Menteri Komunikasi dan Digital, Fahmi Fadzil dilaporkan sebagai berkata bahawa kerajaan dijangka membuat keputusan berhubung pelancaran rangkaian mudah alih teknologi 5G yang dikatakan dimonopoli Digital Nasional Bhd (DNB) dalam tempoh terdekat. “Kita mungkin tidak hanya melihat dari sudut monopoli. Banyak perkara yang perlu kita pertimbangkan,” katanya.

DNB milik kerajaan dilantik untuk membina dan menguruskan infrastruktur rangkaian 5G dan ia merupakan pembekal borong perkhidmatan 5G kepada pengendali rangkaian mudah alih.

Syarikat itu dikritik atas dakwaan memonopoli perkhidmatan 5G dan berdepan cabaran untuk mendapatkan pengendali rangkaian menyertai pelancaran infrastruktur 5G. Maxis, syarikat telefon mudah alih kedua terbesar dalam negara, belum bersetuju untuk rangkaian 5G DNB.

Kerajan juga baru-baru ini mengumumkan akan menamatkan monopoli syarikat tunggal yang dilantik oleh kerajaan dalam menjalankan pemeriksaan mandatori ke atas kenderaan secara komersial mahupun persendirian iaitu Pusat Pemeriksaan Kenderaan Berkomputer (PUSPAKOM).

Sebaliknya seperti kata Menteri Pengangkutan, Anthony Loke, perkhidmatan pemeriksaan berkala kenderaan motor yang diwajibkan di bawah Akta Pengangkutan Jalan 1987 akan dibuka kepada pihak berkelayakan dan memenuhi syarat ditetapkan selepas konsesi semasa kepada PUSPAKOM tamat pada 31 Ogos 2024.

Katanya, perkara itu diputuskan Jemaah Menteri pada 17 Mac lalu menyaksikan tiada lagi monopoli PUSPAKOM sebagai penyedia pemeriksaan berkala kenderaan motor berkuat kuasa 1 September 2024.

Semua itu adalah langkah baik untuk memecah amalan monopoli, yang sesetengah syarikat itu dipercayai menjadi kroni. Apa yang kita mahu ialah kos bayaran perkhidmatan lebih murah, berpatutan dan tidak diambil kesempatan oleh syarikat monopoli sesuka hati.

See author's posts


Hari apresiasi galakkan persaingan sihat

SARIKEI: Hari apresiasi merupakan salah satu aktiviti tahunan gabungan Taman Bimbingan Kanak-kanak (Tabika) dan Taman Asuhan Kanak-kanak (Taska) yang wajib diadakan setiap tahun terutamanya di Parlimen Sarikei.

Ahli Dewan Undangan Negeri (ADUN) Meradong, Datuk Ding Koung Hiing yang hadir untuk merasmikan majlis Hari Apresiasi Kanak-Kanak Tabika/ Taska Jabatan Kemajuan Masyarakat (KEMAS) Parlimen Sarikei 2022/2023 di Dewan Suarah Sarikei, pagi tadi berkata, hari berkenaan bertujuan menggalakkan persaingan sihat di kalangan kanak-kanak baik dalam bidang akademik juga kokurikulum serta membentuk sahsiah diri kanak-kanak supaya lebih yakin dan berdaya saing.

“Ia juga diraikan sebagai satu penghargaan para pendidik masyarakat KEMAS, pembantu pemaju masyarakat sukarela (PPMS) KEMAS dan ibu bapa yang bersama-sama mengasuh serta mendidik anak-anak dalam menghadapi alam persekolahan yang lebih mencabar pada tahun mendatang.

“Sifat dan kelakuan anak-anak sebelum ini seperti kekurangan keyakinan diri, pendiam dan pemalu dapat diatasi setelah mengikuti pendidikan di Tabika dan Taska KEMAS secara amnya,” katanya.

“Ia juga diraikan sebagai satu penghargaan para pendidik masyarakat KEMAS, pembantu pemaju masyarakat sukarela (PPMS) KEMAS dan ibu bapa bersama-sama mengasuh serta mendidik anak-anak dalam menghadapi alam persekolahan yang lebih mencabar dalam tahun mendatang.

Tambahnya, program-program dan aktiviti yang diatur serta dilaksanakan di Tabika dan Taska KEMAS cukup positif dalam perkembangan kanak-kanak agar mewujudkan kemenjadian mereka menjadi lebih keberyakinan, berketerampilan dan aktif.

“Oleh demikian, saya berharap ibu bapa menggunakan peluang pendidikan di Tadika dan Taska yang disediakan oleh pihak KEMAS ini sepenuhnya bagi memastikan anak-anak kita khususnya mengharungi suasana persekolahan sebenar,” ujarnya.

Dalam pada itu, beliau mengucapkan syabas dan setinggi-tinggi penghargaan kepada semua pendidik masyarakat dan PPMS KEMAS yang telah berganding bahu tanpa mengira penat dan lelah dengan penuh kesabaran dan kasih sayang.

Pada majlis tersebut, seramai 97 kanak-kanak Tabika dan Taska KEMAS Parlimen Sarikei masing-masing menerima sijil pada Majlis Hari Apresiasi Kanak-Kanak Tabika/ Taska KEMAS Parlimen Sarikei 2022/2023.

Daripada jumlah tersebut, 78 kanak-kanak dari 23 Tabika dan 19 kanak-kanak dari tiga Taska.

Turut hadir, Timbalan Pengarah Bahagian Pendidikan Awal Kanak-kanak Roslind Wilson Laing dan Pengerusi Bersama Pengelola Majlis Hari Apresiasi Kanak-Kanak Tabika/ Taska KEMAS 2022/2023 ASP Azmi Abdul Lamat.

Oleh EARL ANEK

See author's posts


WABAK COVID-19 kembali ‘serang’ China

BEIJING: Setelah beberapa bulan sejak Januari tahun ini, China menunjukkan keredaan daripada peningkatan kes harian wabak Covid-19, namun kini, negara itu sekali lagi mencatatkan angka kes harian tertinggi bagi tempoh berbulan-bulan.

Ia susulan pelaksanaan kempen pengesanan kontak dan ujian saringan besar-besaran dalam usaha mengekang ancaman wabak itu, terutama perebakan pantas varian Delta.

Pihak berkuasa melaporkan 98 jangkitan tempatan, semalam – tertinggi sejak Januari lalu – ketika China bertungkus lumus melakukan ujian saringan Covid-19 di seluruh bandar dan mengenakan perintah berkurung terhadap jutaan penduduknya.

Keputusan rasmi hasil ujian saringan itu menunjukkan beban kes yang rendah walaupun wabak berkenaan merebak ke puluhan bandar utama.

Gelombang penularan terbaharu kini menyaksikan hampir 500 kes tempatan dicatat sejak pertengahan bulan lalu, selepas sebuah kluster dikesan membabitkan pekerja pembersihan lapangan terbang di Nanjing dalam wilayah Jiangsu.

Wuhan pula melaporkan jangkitan tempatan yang pertama dalam tempoh lebih setahun, minggu ini, dan ‘mengambil tindakan segera’ dengan melancarkan ujian saringan ke atas kesemua 11 juta penduduknya.

Semalam, penduduk dilihat berbaris panjang di luar pusat saringan dalam keadaan cuaca panas, manakala petugas yang memakai peralatan perlindungan diri (PPE) sibuk mengambil sampel ujian.

Nanjing pula sudah melakukan tiga kali ujian saringan terhadap 9.2 juta penduduknya, selepas mengarahkan penutupan gimnasium dan panggung wayang serta sekatan di kawasan perumahan.

Destinasi pelancongan, Zhangjiajie dalam wilayah Hunan, semalam membuat pengumuman mendadak bahawa tiada sesiapa pun dibenarkan keluar dari bandar itu selepas ia dikesan menjadi ‘hotspot’ jangkitan. – AFP

See author's posts